Don Quichosse | Herrikoa\n1990ean Maulen sortu zen DON QUICHOSSE lantegiak espartinak egiten ditu.\nOsoki eskuz josiak diren espartin tradizionalez gain, gaur egungo espartin bilduma bat ere proposatzen du. Kalitateari dagokionez biziki zorrotza denez, Ondare biziaren lantegiaren labela jaso du. Don Quichosse-en kolekzioak modelo sorta zabal bat eskaintzen du, bai forma aldetik, baita material desberdinen aldetik. Honi esker, bere ospeak mugak zeharkatzen ditu.\nFrantzian, oraindik lau edo bost lantegik espartinak artisauki egiten dituzte, baina Don Quichosse bakarra da egiazko esku lana egiten duen.\n2016an Timothée Cangrand eta bere aitak, Houyou Jaunari mauleko Don Quichosse lantegia erostea erabakitzen dutelarik, diru-laguntzaile bat aurkitzeko ez dute zailtasunik izan. Izan ere, jadanik Herrikoaren akziodunak ziren eta berak Ipar Euskal Herriko ekonomian zuen eragina ezagutzen zuten.\n« Herrikoaren laguntzari esker, bankuekin genituen azken trabak gainditu ditugu. Laguntza honi esker, proiektuarentzat behar ginuen dirua azkar eskuratu dugu. » komentatzen du Timothée Cangrand-ek. « Herrikoarekin dugun harremana biziki sinplea eta profesionala da. Perfektua dela erran dezakegu. »\nEta sekulan etorkizunean Don Quichosse-ek dirua behar izaiten balu, xiberutar lantegi gazteak seguraski beste behin Herrikoaren gana joko luke.\n« CCLAB - La Boite Concept


Albisteak - Jertseak elektrizitate estatikoa murrizteko aholkuak\nJertsea jantzi eta kentzen duzunean, besteekin harreman fisikoa egiten duzunean edo nahi gabe metalezko objektuak ukitzean, bat-batean askatzen da. Airean txinparta elektrikoak ere ikus ditzakezu. Eskuak zauritu ez ezik, maiz elektrizitate estatikoak eta deskargak zure lan eta bizitza normalean eragina izango dute.\nJertseek elektrizitate estatikoa izateko joera dute, gure larruazala, beste arropa eta jertseak elkarren artean harremanetan jartzen direlako eta igurtzi egiten direlako, batez ere arropa jantzi edo kentzen dugunean, elektrizitate estatikoa pixkanaka pilatzen da. Maila handian pilatzen denean, aldi berean askatuko da eta deskarga gertatuko da.\nJertsean sortutako elektrizitate estatikoa ezabatu: jertsea jantzi eta kendu aurretik, erabili objektu metaliko bat jertsea ukitzeko. Edo jantzi erabilitako elektrizitate estatikoa eroateko metalezko brotxa jantzi.\nSaihestu zuntz kimikoz egindako jertseak janztea, zuntz kimikoen eta zure gorputzaren arteko marruskadurak elektrizitate estatikoa sortzen duelako. Eraman larruzko oinetakoak gomazko oinetakoak baino gehiago, gomazko materialek karga elektrikoen eroapena eragozten baitute, karga elektrikoak metatzea lortuz.\nJertseak elektrizitate estatikoaren sorkuntza murriztu: erosi leungarria edo ilea spray eta bota jertsearen gainean elektrizitate estatikoa ekiditeko. Leungarriak jertseen hezetasuna areagotu dezakeelako eta ile sprayak elektrizitate estatikoa murriztu dezakeelako. Edo erabili jertsea garbitzeko behar bezala eskuarekin urez bustitako eta urarekin bustitako eskuoihala. Busti jertsea zertxobait jertsearen lehortasuna murrizteko eta elektrizitate estatikoa sortzea murrizteko.\nJertseak garbitzeko modua hobetu: jertseak garbitzean gehitu bicarbonatoa, ozpin zuria edo leungarria. Arropa leundu dezake, materialen lehortasuna murriztu eta elektrizitate estatikoa murrizten lagun dezake.\nInguruneko hezetasuna handitu: eguraldia lehor dagoenean, metatutako karga elektrikoa ez da erraz airera eramaten. Hezegailua erabil dezakezu aireko hezetasuna handitzeko, edo eskuoihal bustia edo ur edalontzia berogailuaren gainean antzeko efektua izateko.\nLubrifikatu azala: Jantzi hidratatzailea jertseak edo erraz xurgatzen duten ilea eta paper zerrenda meheak ukitzen dituzten larruazaletan. Negua lehorrean larruazala mantentzeaz gain, azala lubrifikatua jertsearen materialarekin harremanetan egon arren, ez da erraza elektrizitate estatikoa sortzea.


Antzerti / 56 zenbakia\n| 56 zenbakia, 1983 [faksimilea PDF formatuan]\nURRUZOLA ETA BITORIA'TAR ESTANISLAO (UXOLA)\nEstanislao Urruzola Uxola\nUXOLA'K GAUR ARTE (VIII-1979) EGINDAKO ANTZERKIAK\nANTZERTI: Zuk, 49 antzerki idatzi dituzun horrek, idazgintzarako erreztasun berezia duzula aitor beharko dugu. Noiztikakoa duzu zaletasun hori?\nUXOLA: Ttiki-ttikitandikakoa dut gaztelerazko ipui eta olerkiak idazteko zaletasuna. Amalau urteko mutikoa nintzelarik eta mekanografia ikasten ari, bapatean asma oi nituen ipuiak eta aldamenekoari esan, ark idatz zitzan. Ustekabean urbildu zitzaidan, beingo batez, irakaslea eta ipuia kendu. Neri kendu zidan ipui uraxe izan zen urrengo egunean takigrafia ariketarako gai, eskolako gaztetxo guztiak farrezka zirelarik. Auxe izan zan nere lenengo literatur-saria.\nANTZERTI: Zenbat sari lortu dituzu?\nUXOLA: Zenbat eztakit baiñan literatur-mota guztietan lortu ditudala bai.\nANTZERTI: Zergaitik lotu zatzazkio antzerkiari eleberriari baino geiago?\nUXOLA: Asieran eleberrigintzari ekin ba'nion ere, antzerkiagana itzuli nintzan gero. Eleberriak argitaratzea baiño antzerkiak antzokietan agertzea errezago data badakizu eta gure izkuntzarentzat ongarriago ere bai.\nANTZERTI: Oztopo ala laguntza izan duzu idazkintzarako abertzale giroan murgildurik ibiltze hori?\nUXOLA: Ene abertzaletasuna izan da neretzat ezten eragillerik zorrotzena. Abertzaletasuna nigan nabaitu nuenean asi nintzen euskeraz idazten, izkuntzarik gabe ez bai da erririk.\nANTZERTI: Zenbaiterainokoa izan zen guda osteko eragin hura zure bizikeran eta idatz-lanetan?\nUXOLA: Ez makala, iñolaz ere. Urtez-urte muturrekoak artzen ibiltzeko, iñoren laguntzarik gabe, eta idazle bati zor zaion begirunerik gabe aurreraka irauteko ez da eragin makala bear, ez, arnasik ere opa etzaizun lekuan.\nANTZERTI: Nortzuk izan dituzu lagunik onenak?\nUXOLA: Gudan, nere kronikak irakurtzen zituzten guda-lagunak. Espetxean, olerkiak idaztarazten zizkidaten espetxe-lagunak. Ortik at, utsaren urrengoa.\nANTZERTI: Zer irudi ezarri zizun espetxeak etorkizunerako? Zer duzu gogoan?\nUXOLA: Larrinaga'n geundelarik, «celdas de castigo» batera sartu ginduten, Aberri Egun batez (1938), alai geundelako, amabost egunetarako. Arriaga musikalari ospetsuaren illoba batek sortzen zuen musika, Amezola olerkariak erderazko olerkiak, nik euskerazkoak, eta bagenuen gure artean marrazkilari bat ere. Sei edo zazpi geunden eta antzeztu ere geurok egiten genuen. Bazan an umorerik eta... zerbait geiago ere bai. Goi-mallako militar bati egin ziotena, negargarriena: zearo makildua utzi zuten, fusilatzera zeramatelarik, deadar egin zuelako. Nere azpian zegoen gaxotegira eraman zuten berpiz zedin. Lasta-fardoa zirudin gizagajoak, berriro eraman zutenean.\nANTZERTI: Antzerkigile sutsu zeralarik, antzezlaritzarako doarik izan al'duzu?\nUXOLA: Ez. Antzezle baiño naiago dut entzun-ikusle, nere lantxoak ematen dituztenean, batez ere. Eta antzeztuak izan dire nere 18 obra, Euskal-Erri osoan zear.\nANTZERTI: Klandestinidadean, atzerrian eta espetxean egoteak laburtu ala ugaritu egin du zure ekintza literarioa?\nUXOLA: Ezkutan eta isillean ibiltzeak laburtu egin du nere lana baiñan espetxeek eta atzerria lagungarri izan ditut nere lanerako, edozein leku bait'da egokia lan egin nai duenarentzat.\nANTZERTI: Bere obrak antzeztu gabe baztertzean zer nabaitzen du egileak?\nUXOLA: Begira: Billabonan, elkar ikusi genuen egun batez auxe esan zion Olarra Karraskedo jaunak bere emazteari: «Este señor es uno de los que todavia le quedan ganas de escribir teatro vasco». Nik, ordea, gogor eutsi izan diot nere lanari, buru-gogorra eta setatsua naizelarik, bañan... aspertzen asia nago, oraintxe.\nANTZERTI: Zer ikuspegi du zuretzat gaurko euskal-antzerkiak?\nUXOLA: Norbaitek antzerki-mota bat sortzen ba'du, bereala asiko zaizkitzu gaurdañoko antzerki guziak gaueko auntzaren eztula bezelakoak dirala esanaz. Atzerakoiak eta gaurkotasun-izpirik ez dutela, alegia, «berri» oiek nola-alakoak ba'dira ere. Orretxek dakarrela uste det gaurko euskal antzerkiaren il-zoria. «Ori txarra da» esatea, obeagorik ez dan bitartean kaltegarria da, benetan.\nIkusle-entzulea dugu epailerik onena eta berak esango du zein zaion atsegin eta zein ez. Ametslari eta igerleak ez dira izan oi, sarritan, bideerakuslerik iaioenak. Entzulea alaitu eta zerbait irakatsiko diona izan bear luke antzerkiak eta... euskeraz.\nEta, euskerarik gabe (goikoek eta beekoek) iñoiz aberririk ez dugu izango, zenbaitzuk bere jokaerarekin alderantzia erakus nai ba'digute ere.


Haur ametsak iraun beza | Bizigiro | Berria\nHaur ametsak iraun beza\nTamainaren erlatibitatea: txikitan handi ikusten dena, helduak ez du baitezpada berdin ikusten. Alta, zuhaitzetako etxolaz amesteak mantentzen du bere tokia: sekulako arrakasta du haien alokatzeak: Lasan, Hiriberrin eta Zeanurin, berdin. Eneko Berasaluzek, berriz, ametsa iraunarazteko, eskuz eraikitzen ditu.\nZeanuriko Hontza izeneko etxola. Gorbea eta Urkiolako parke naturalen artean dauden zortzi etxoletariko bat. ZUHAITZ ETXEAK Tamaina handiagoan ikusi\nZuhaitzetako etxolak haurren ametsen ohantze dira: bakanak lirateke bat ikusi eta sartu gabe egonen liratekeenak. Izan handi ala ttipi, nork ez du enbeiarik sekula ukan Asuranzenturix koblakariaren binetako etxolan barneratzeko? Ameskeria, ordea, ez du helduaroak baitezpada eteten, zoko batean laketzen baita, bere burua tarteka ikustera utziz.\nFlora Harizpuruk zuhaitzen gaineko bi etxola alokatzen ditu Lasan (Nafarroa Beherean); hori bai, erosotasuna da barne haietako lehena: «Badute haurtzaroaren konnotazio baikorra. Egia da; haurtzaroa oroitarazten diote jendeari».\nSebastien Molenat Paris Nanterre unibertsitateko antropologoa oroitu da Gaston Bachelard idazleaz, zuhaitzaren erabilpen garaikideaz eginiko ikerketan: «Idatzi zuen zuhaitza benetako egoitza dela, ametsaren gaztelu gisako bat». Bachelard presente da Oskar Alegriaren dokumental berrian ere: Zumiriki, zeinean protagonismo osoa baitute zuhaitzek. Haien aizolbean etxola bat eraiki zuen Alegriak, eta bertan lau hilabetez egon: «Habi batean lo egitea bezala izan da enetzat. Altueran eta babestua. Gainera, haizeak goxo jotzen zuenean kulunkan amestea opari zen. Eta hortik amaren magalean izatea ez da urrun». Preseski, astelehenean, Taiga saria eman diote Siberian (Errusia).\nSiberian ez, baina elurrak osoki barne hartua duen Hiriberrin (Nafarroa) bi etxola alokatzen dituzte Alicia Mendibek eta Luismi Montoiak ere: «Amestutakoarekin konektatzen du jendeak; libertatea ematen dizu, eta hor egotea eskatzen. Mundutik deskonektatzen zaitu erabat. Behin igan, eta jendeari kosta egiten zaio jaistea».\nEneko Berasaluze ameslariak badu lilurak egia bilakatzeko dohaina. Azkaineko (Lapurdi) Kabanak enpresaren bidez du hori obratzen, lamina eskuez beztitzen baititu zuhaitzak artez eta arta handiz: «Ez duzu luzaz etxolaren barnean egon beharrik, baina, barneratzen bazara, mundutik aldentzen zara; zure burbuilan sartzen zara. Magikoa da. Ezin da azaldu».\nTxikitako amets horrek berak altxatu zuen Gironatik (Katalunia) abiatu zen Zuhaitz Etxeak proiektua, Zeanurin (Bizkaia), Delia Pladevall arduradunak azaldu duen gisan: «Ume baten amets moduan sortu zen. Badea inor haurtzaroan sekula amets egin ez duenik zuhaitz batean etxola bat izatearekin?».\nPreseski, Molenaten Zuhaitza, aisialdirako aterpe kultural eta naturalaren harrera lekua, eskalatzaile garaikideentzat ikerketak (2011) hori eman du erakusterat: «Jack Londonek Before Adam  liburuan deskribatu zuen zuhaitzetako gizakiaren oroitzapen lausoaz harago: badirudi zuhaitzetako eskalatzaile garaikideak Peter Panen sindromeak joa direla, zeren eta Marguerite Durasek, konparazione, haurtzaro galdua oroitarazten baitie Des journées entières dans les arbres obran. Denek badute segurtamen osoa zerbait autentikoa atzemanen dutela etxolaren praktikaren bidez, zeinak birlotzen baititu gaztaroko plazerekin».\n'Physis vs nomos?'\nZuhaitzetako etxolen magia azaldu daiteke, beharbada, naturatik hain hurbil izatearekin. Hots, goxo eta eroso, baina naturaren altzoan.\nMolenatek argitu du natura eta kulturaren arteko bidegurutzea: «Zuhaitzaren funtzioa naturala izatetik zintzilik dagoen etxola izatera transformatu dela iritzi onartua da, zeren eta haurtzaroari lotua denez legitimitate kulturalaz gozatzen baitu».\nHala, zuhaitzetan etxolak alokatzeak duen arrakasta entelega daiteke; jendartearen lan erritmoaren zirimolatik ihesi, haurtzaroko nasaitasunaren bilatze horretan: «Hona datorrena naturatik hurbil egotera heldu den jendea da, egunerokotik ateratzeko. Hemen ez baita ez telebistarik, ez wifirik. Urtxintxak ikusten dituzu adarretan, eta orain, gainera, ihizi garaian, zuhaitz zolatik ehiza zakurrak pasatzen ikusten dira. Irrigarria da», azaldu du Harizpuruk.\nIhizi solas, Berasaluzeren inspirazio askeak usategietakoaren gisako etxola bat eraikitzera eraman du: «Uso batzuk ikusi nituen, eta hau atera zait. Ez dut ezer kalkulatzen; emeki-emeki egiten da, ateratzen den bezala: ez du papereko planorik manatzen. Baina, horretarako, libre izan behar dut». Burdinazko zurubiak baizik ez zaizkio eskas bortz metro gora dagoen zurezko eraikuntza bat egiteko. Haritzari ez dio adarrik ebaki, ez dio ere enborra egitura batez inguratu, «Ez nuen zuhaitza ito nahi. Akupunturan bezala, ziri batzuk sartu dizkiot, eta, txori batek bezala, oreka landu dut, eta pisu soberakinik ez ematea zaindu. Horretarako, oholak arras finki pikatu ditut. Aurtengo berritasuna dut oholen banakako lanketa: maite ez dudan ohola sutara jaurtikitzen dut».\nLuxutik urrunxeago, argi du etxolak zeren beharra duen: airea sartu behar zaio, euri pixka bat, eta eguzkia. «Goxotasuna behar du, baina aldi berean kanpoan izan behar du, naturan; txoriak entzun behar dira. Oroz gainetik, zentzua du ukan behar». Zuhaitzean egiten duen lehena da, baina Berasaluzek eskarmentu handia du lau zangoren gaineko etxolen eraikuntzan. Bertan sartu den jendeak «babesleku» gisa bizitzen zuen hastapenean, baina, orain, «burbuila» dute aipatzen: «Nire bizi-ibilbidearekin bat egiten du; izan ere, lantzen dudan zurak transmititzen baitie nik eman diedana. Sekulako esperientzia ederra izan da niretzat; bortz urtez ikasitakoaren azterketa bat izan da hau. Eta honetan segitzeko ideia dut».\nHiriberriko proiektuak ere natura eta kultura uztartzen ditu erabat. Argindarrik ez duten bi etxolak oihanez inguratuak dira; txikienak, gainera, urik ere ez du. Haiengandik ez urrun, jabeek abereak dituzte, eta nahi duenak badu parada kabalekin egoteko ere: «Batzuek zerbait desberdina bilatzen dute, eta kito. Baina gehienek etxaldeko bizimoduan murgildu nahi dute: bertakoa janez, dena ekologikoan, tailerretan parte hartuz, liburutegia kontsultatuz, baratzea landuz... Arras ongi doakigu, zinez», azaldu du Mendibek.\nNaturalki eta naturatik\nZeanurira doazenek ere zerbait berria ediren nahi dute Gorbeia eta Urkiolako parke naturalen artean: «Lasaitasunaren eta esperientzia desberdin baten bila dator jendea, deskonektatzera, bai eta natura sentitzera ere», xehatu du Pladevallek. 2014an abiatu zen proiektuak, gaur egun, zortzi etxola dauzka zuhaitzetan. Lasan bezala, hemen ura eta argindarra badute. Baina biek ala biek manera ekologikoan dihardute: «Zurez eginak dira osoki; haiek garbitzeko produktu guziak ekologikoak dira; jatekoa, gainera, tokian tokikoa da. Zaborra ere ahal den guzia birziklatzen dugu», azpimarratu du Harizpuruk. Naturatik hurran, baina erosotasun handia eskaintzen diete: Lasako etxoletan, konparazione, sauna eta spa txertatuak baitaude.\nBerasaluzek haurrak «beren munduan libre» egoteko xedez ditu etxola horiek eraikitzen, horregatik ez dio «jabetzaren» beharrari erantzun nahi: «Nik etxolak eginen ditut baldin eta zinez haietan jolasteko bada, kanpoan. Hala, denbora hartzen dut haietako bakoitza egiteko: prozesu luzea da, zeina haien erabiltzaileak ezagutzetik hasten baita. Denbora hartzen dut, etxolak zentzua har dezan. Garrantzitsua da jakitea etxola zertarako egiten den». Bere lan izpiritu bizi, borobil eta organikoak adarrez adar arrakasta gero eta handiagoa biltzera ekarri du: Angeluko Maharin parkea, Baionako arteen gunean, Hazparneko parke publikoa (Lapurdi)... «Hego Euskal Herriaren beharretan naiz; proposamenik balitz, salto batean joanen nintzateke. Guggenheim museoaren kanpoko parkea zahartzen ari da; egia da hor gustura lan eginen nukeela, gure aitaren lurretan».


Mohammed Mursi - Wikipedia, entziklopedia askea.\nMohammed Mursi Issa al-Ayyat (arabieraz: محمد مرسى; El Adwah, 1951ko abuztuaren 8a - Kairo, 2019ko ekainaren 17a) egiptoar politikaria izan zen, Anaia Musulmanetako kidea, 2012-2013 bitartean Egiptoko presidentea izandakoa. 2012ko ekainaren 30an izendatu zuten Egiptoko Arabiar Errepublikako presidente, hilabete lehenago eginiko hauteskundeak irabazi ondoren; Egiptoko historian demokratikoki aukeratutako lehenbiziko presidentea izan zen. Abdel Fatah al-Sisi jeneralak kargugabetu zuen 2013ko uztailaren 3an, estatu kolpe baten bidez. 2019ko ekainaren 17an hil zen, epaitua izaten ari zela.\n2012ko ekainaren 30a - 2013ko uztailaren 3a\n← Mohammed Hussein Tantawi - Adli Mansur →\n27. Lerrokatu Gabeko Mugimenduko idazkari nagusi\n2012ko ekainaren 30a - 2012ko abuztuaren 30a\n← Mohammed Hussein Tantawi - Mahmud Ahmadinejad →\nEl-Adwah (en) , 1951ko abuztuaren 8a\nTora Prison (en) , 2019ko ekainaren 17a (67 urte)\nNaglaa Mahmud (1979 - 2019ko ekainaren 17a)\nHegoaldeko Kaliforniako Unibertsitatea 1982) Ph.D.\nCalifornia State University, Northridge (en) (1982 - 1985)\nZagazig University (en) (1985 - 2010)\nFreedom and Justice Party (en)\n1951ko abuztuaren 8an jaio zen Mohammed Mursi El Adwah hirian. Kairoko Unibertsitatean ingeniaritza ikasi zuen, eta Hego Kaliforniako Unibertsitatean egin zuen doktore tesia. 1980ko hamarkadaren hasieran Kaliforniako Estatu Unibertsitatean egin zuen lan, eta 1985ean Egiptora itzuli zen, Zagazigeko Ingeniaritza Unibertsitatean irakasle hasteko. Politikan 2000ko hamarkadan hasi zen nabarmentzen, hautagai independente gisa diputatu hautatu zutenean. Orduz geroztik, Anaia Musulmanen barruan egin zuen ibilbidea hertsiki loturik egon zen Khairat al-Xater buruzagiarekin zuen harremanarekin. Analisten arabera, mugimenduaren diziplinarekiko erakutsi zuen fideltasunari eta bere izaera adeitsuari esker egin zuen goiti.\nEgipton hauteskundeen bidez hautaturiko lehen presidentea izan zen Mursi; 2011ko Arabiar Udaberriaren ostean, 2012an egin zituzten bozak, eta Anaia Musulmanek sorturiko Askatasuna eta Justizia alderdiarekin aurkeztuta irabazi zituen, bigarren itzulian botoen % 51,7 jasota. Urtebete iraun zuen karguan: 2013ko uztailean, armadak boteretik kendu zuen, Abdel Fatah al-Sisi Defentsa ministroaren erabakiaren ondorioz.\nMilitarrek kolpea eman zutenetik kartzelan egon zen Mursi, eta 2015eko apirilean jaso zuen lehenbiziko zigorra: hogei urteko espetxealdia ezarri zioten, 2012ko abenduan —oraindik agintean zegoenean— haren presidente jauregiaren aurrean gertatutako istiluen erantzuletzat jota. Beste auzi batean, bizi guztiko espetxe zigorra ezarri zioten, espioitza eta atzerriko taldeekin elkarlanean aritzea leporatuta. 2019ko ekainaren 17an hil zen, Kairoko auzitegi batean, espioitza karguak egotzita epaitzen ari zirelarik. Egiptoko telebista kate publikoak jakinarazitakoaren arabera, hitza hartu ostean bihotzekoak eman zion eta, ospitale batera eraman zuten arren, han hil zen.\n↑ Gonzalez, Ricard. Ispilua konbexu bihurtu zen. Berria egunkaria, 2016ko urtarrilak 17, CC BY-SA 4.0, berria.eus . Noiz kontsultatua: 2020-4-4.\n↑ Rodriguez, Mikel. Mohammed Mursi Egiptoko presidente ohia hil da bere aurkako epaiketa batean. Berria egunkaria, 2019ko ekainak 17, CC BY-SA 4.0, berria.eus . Noiz kontsultatua: 2020-4-4.\n↑ Nor da Mohamed Morsi Egiptoko presidente berria?. Argia astekaria, 2012ko ekainak 25, CC BY-SA 3.0, argia.eus . Noiz kontsultatua: 2020-4-4.\n↑ a b Perez Zala, Ander. Mursi Egiptoko presidente ohia hil da, auzitegian hitza hartu ostean. Berria egunkaria, 2019ko ekainak 18, CC BY-SA 4.0, berria.eus . Noiz kontsultatua: 2020-4-4.\n↑ Garcia, Adrian. Mursiren heriotza zigorra berretsi du Egiptok, 2011ko olatua guztiz itotzeko. Berria egunkaria, 2015eko ekainak 16, CC BY-SA 4.0, berria.eus . Noiz kontsultatua: 2020-4-4.\n2011ko Egiptoko herri matxinada\nHosni Mubarak Egiptoko presidentea\n2012 - 2013 Ondorengoa


Loramendiko gazte taldea lehen pausoak ematen hasi da - Aretxabaleta - Goiena.eus\nLoramendiko gazte taldea lehen pausoak ematen hasi da\nMirari Altube 2014-04-29 13:41\nAretxabaletako gazteak Arrasatetik etorritakoekin lehen bileran.\nGazte taldea sortu gura du Loramendi elkarteak, eta nahi horrek lehen pausoa eman du hilabete honetan bertan. Lehenengo bilera egin zuten gazteekin apirilaren 10ean, eta hurrengo hitzordua zehaztu: maiatzaren 4a, domeka, 17:00etan, udaletxe zaharrean. 14 eta 18 urte arteko gazteek atea zabal-zabalik topatuko dute.\nLoramendiko kideak aspalditik zeuden hori egiteko gogoz eta abendua ezkero martxan jartzekotan zebiltzan, Loramendiko bertako aisialdi taldeko hainbat lagunekin. Kontu bat lehenengo eta beste bat gero, atzeratu egin da, baina sekula ez da berandu fruituak gozoak direnean, eta, hala, emaitza bikainak lortzeko asmorekin, dagoeneko jarri dute abian gazte taldea. "Gazte euskaltzale asko dagoela herrian ez dugu zalantzarik, eta horiei biltzeko gune bat, topaleku bat, eskaintzeko gogoz geunden. Sarritan, geuk, helduok, antolatzen ditugu eurendako ekitaldiak, eta uste dugu gazteek antolatu behar dituztela gazteendako kontuak, iniziatiba eurek izan dezatela", dio Josu Retolatzak, Loramendi elkarteko arduradunak. Eta gaineratu du: "Sarritan, mezu negatiboekin ibiltzen gara: gazteek ez dute ezer egiten… Eta egin gura dutenei lekua eskaini gura diegu guk". Gazte horiek Ibone Arrieta eta Jon Ander Alberdi aretxabaletarrak izango dituzte lagun, dinamizatzaile legez.\nDBHko hirugarren eta laugarren mailetako eta batxilergoko ikasle guztiek jaso dute egitasmoa ezagutzera joateko gonbidapena, 14 eta 18 urte arteko herriko gazte guztiek. Lehenengo bileran gutxi batzuk elkartu ziren, baina baita elkartutakoak aurrera egiteko gogotsu agertu ere. Gainera, aparteko lagunak izan zituzten bilera hartan, Arrasateko Ttak gazte taldeko Maite, Iñaki eta Danel. 2010ean sortu zuten Ttak, hamaika bat lagunen artean, eta ordutik hona makinatxo bat lan egin dituztela jakinarazi zieten: ospakizunak, irteerak, Atarrabiako gazteekin elkartrukea, euskararen aldeko jaietan lagundu, txosna batzordean parte hartu… Egun, hogei bat lagun elkartzen dira Ttak taldearen inguruan, hiru belaunaldi; hala ere, jakinarazi zieten ez direla lagun asko behar halako kontu bat martxan jartzeko: "Zerbait antolatzeko hiru lagun nahikoa dira, eta gero zuen arrimuan hurbilduko dira gehiago. Gainera, ez dago zertan kuadrilla osoa etorri".\nArrasatearrek aurrera egitera animatu zituzten, baita euren bilera eta ekitaldietara gonbidatu ere: "Maiatzaren 11n Herri Urrats da eta inguru horretara joateko asmoa dugu aste bukaera pasa. Animatuz gero esaiguzue, pozik hartuko zaituztegu".\nEuskerien Egunerako laguntza\nElkartutako gazteek gustura entzun zituzten arrasatearrek esandakoak, eta irteerak eta elkartrukeak egiteko gogoa agertu zuten. Lanerako ere gertu azaldu ziren, eta maiatzaren 17an egingo den Euskerien Eguna izango da hori erakusteko aproposa. Retolatzak, gainera, egun horretako egitaraua aurreratu zien: "Aurtengo Euskerien Egunerako pentsatuta daukaguna da: kuadrillen arteko olinpiadak; umeendako jolasak; bertso poteoa; herri bazkaria; bazkalostean bingoa; elektro-txarangaren kalejira; street boulder txapelketa; eta larrain-dantza 01:00 aldera".\nEkitaldiotan laguntzeko gertu agertu ziren gazteak; hurrengorako, maiatzaren 4rako, hasiko dira kontuak zehazten. Ordurako, gainera, lagun gehiago elkartzeko asmoa dute. Eta Arrietak herriko gazte guztiak gonbidatu gura izan ditu: "Kuadrillakoek lagundu ez arren gogoa izanez gero hurbildu taldera beldur barik; giro ona dugu eta guztion artean zerbait polita sortuko dugu, seguru!".


| AHOTSAK BAKEBIDEANeuskaljakintza\nBy Maite on 2007(e)ko urtarrilak 9 in hitzaro\nAHOTSAK BAKEBIDEAN izenburuko hitzaldia emango dute datorren asteazkenean, urtarrilak 10, Ordiziako Barrena Kultur Etxeko biltzar aretoan, 19:00etan, â€œAhotsakâ€? Emakume Taldeko honako kide hauek:\nDUÃ‘IKE AGIRREZABALAGA (Ezker Batua-Berdeak)\nONINTZA LASA (Eusko Alkartasuna)\nGEMMA ZABALETA (PSE-EE)\nJONE GOIRIZELAIA ( Batasuna)\nGEMA GONZALEZ DE TXABARRI (EAJ)\nAINTZANE EZENARRO ( Aralar)\nAhotsak Emakume Taldeak, Bakearen Aldeko Emakumeen Ahotsak, Adierazpen publikoa egin zuen, euskal bake prozesuaren ekarpen gisa. Adierazpen horretan esaten dutenez:\nInplikatzeko garaia da eta, gainera, euskal emakumeok egin nahi dugu. Hau da bizitzea suertatu zaigun une historikoa. Bilboko Euskalduna Jauregian bildurik, euskal gizarte osoari, eta bereziki emakumeei, guztiok elkarrekin eta bakoitzak bere gunetik, itxaropenaren atea irekita izan dezagun eta ilusiozko aukera hau errealitate bihur dezagun dei egiten diegu.\nDatorren asteazkenean, Ahotsak taldea nola sortu zen, zein diren hartutako konpromisoak, egindako urratsak eta hemendik aurrerako pauso berriak azalduko dituzte.\nHizketaldiak, hilean behingo euskarazko foro publikoa, Hitzaro Euskara Elkarteak eta Ordiziako Udaleko Euskara Zerbitzuak elkarlanean antolatzen dute, 2004ko udazkenetik. Antolatzaileen asmoa da egunerokotasuneko gaien azterketa egingo duen euskarazko hitzaldi sorta antolatzea; hots, momentuan momentuko gaien edota guztion interesekoak direnen inguruan hitz egingo duten hizlariak ekarri nahi dituzte, beti ere euskara eta gaurkotasuna uztarturik. Hileroko lehen asteazkenetan izaten da Hizketaldia.\nBertso-afaria Lazkao Txikiren omenez\nEBPNri buruzko IDEIA-LEHIAKETA Ordizian\n“Sukalde kontuak” filmarako sarreren zozketa\nKauta, otsailaren 20an Ordizian


Asturiasko Euskal Brigadari omenaldia. Llera-Valduno. | Eusko Lurra fundazioa\nGertaera haien testuinguru historikoa\n1937ko otsailaren 21ean, Errepublikaren sostenguan Eusko Jaurlaritzak Asturiasera bidalitakobi brigadek, beste 13 brigada errepublikarrekin batera, faxisten eskuetan zegoen Oviedo hiria eta hiriburua frankisten kontrolpeko lurraldearekin lotzen zuen Grado-ko korridorea erasotu zuten. Helburua Oviedo hartzea zen, edo hiria inguratzea behintzat.\nBigarren euskal brigadak Benito Reholaren burua zuen. Perezagua eta Rusia batailoi komunistek eta Isaac Puente batailoi anarkistak osatzen zuten. Dibisio euskaldunaren aginte postua Trubiako eskoletan kokatuta zegoen, Eduardo Vallejo-k koordinaturik.\nGudari ekintzaleek eta jelkideek, UGTko milizianoekin batera, 1937ko otsailaren 21ean Naloi ibaia gurutzatu zuten gabarretan. Saseta komandanteak EAE-ANVko gudariei erasoan aurrean joatea eskatu zien. Naloi ibaia odolezko ibaia bilakatu zen Llera eta Valduno herrixken artean. Faxisten metrailadore astunen supean, EAE-ANVren lehen 20 gudari inguru ibaian bertan hil zituzten.\nGudari ekintzaleek Nalon ibaia zeharkatutako parajea\nIbai ertzean posizioa ezartzea lortu zuten beste batailoi euskaldunak ibaia zeharkatu ahal izateko. Gero hainbat karga izan ziren Areceseko muinoaren maldan gora. Azkenean, ANVko Eusko Indarrakoek Areces herrixka hartu zuten Amaiurko jelkideen laguntzaz, UGT-ko batailoia faxisten supean trabatua geratzen zen bitartean.\nAldi berean, euskal brigada komunista eta anarkistak handituta zetorren Naloi ibaia zeharkatu zuen eta San Claudio barrena Oviedo gaineko “Pando” mendixkarantz abiatu ziren.\nIsaac Puente batailoi anarkista erdian zihoan, bi batailoi komunistak ezker-eskuin. Borroka bertatik bertara izan zen faxistekin. Latza. Anarkistek 30 hildako izan zituzten soilik aurreneko eraso honetan. Historialariek diote “El Pando” posizioa hartzea izan zela ofentsiba horren errepublikarren garaipenik handiena. Euskal brigadak lortua.\n23an, gudari eta milizianoek Areces galdu zuten faxisten kontraerasoaren ondorioz eta ezaguna den masakrea gertatu zen. ANVko 120 gudari, EAJko 18 eta UGTko 12 miliziano inguru. Saseta komandantea bera bertan erori zen. Frankistek ospitale batean geratutako 80 zauritu baionetaz hil zituzten.\nOdolez tindatutako Naloi ibaia berriro atzera gurutzatu behar izan zuten. Bitartean, Euskal Brigadako komunista eta anarkistek “El Pandoko” posizioa mantentzea lortzen zuten. Hurrengo egunetan Eusko Indarraren gudarien laguntza izango zuten bertan eta euskaldunek elkarrekin posizioa mantendu zuten hainbat astetan.\nHainbat historialariek diote Oviedoko korridorearen inguruko gatazketan 10.000 borrokalari errepublikarrek bizitza galdu zutela. Haietatik, 250-300 inguru, euskal gudari eta milizianoak.\nAutobusez eta autoez Euskal Herritik etorritako militante anarkista, ekintzale eta komunistak, Asturiasko CNT eta Asturiesko PC-ko hainbat kidekin batera, 36ko gerran euskal gudari eta milizianoak bezala Nalon ibaia gurutzatu dute. Oraingo honetan Joaldunen talde baten atzetik. Ondoren, hainbat ekitaldi oztopatu dituzten etengabeko euri zaparradapean, militante ekintzale, komunista eta anarkistak Valdunoko elizaren arkupetan bildu dira txalapartaren doinuz ekitaldi politikoa burutzeko.\nBertsolari batek ere hango gertaerak gogora ekarri ditu.\nErakunde historikoen izenean mintzatu direnak garai hartako borrokalarien legatua gogora ekartzeaz gain, Oroimen historikoak egungo borroketan daukan egunekotasuna azpimarratu dute. Faxismoa eta betiko espainiar eskuin totalitarioa azken bolada honetan hartzen ari diren aurrerakadaz ohartarazten. Baita estatuaren bilakaera errepresiboa salatuz.\nHorren aurrean, duela zazpi hamarkada eman zen ezkerraren batasuna goratu dute.\nHizlariek ere Areceseko gudari eta milizianoen kasuan Egia, Justizia eta Erreparazioaren beharra azpimarratu dute aurreikusita dauden deshobiraketak egiten direnean.\nGertaera haien leku bertatik, bertan bildutako hiru erakunde historikoek eskatu diete Gipuzkoako Foru Aldundiari zein Donostiako Udalari beraiekin adostea “El Pradon de Vascos”ko gudari eta milizianoen deshobiratze protokoloa.\n“A las barrikadas” kanta anarkista, Internazionala eta eusko gudariak aditu dira 37ko otsaila hartan euskal gudari eta milizianoek, guardia zibil, legionario eta mertzenario moroekin izan zuten borroka latza ezagutu zuten Valdunoko elizaren hormen artean.\nHunkigarria izan da “Txikia” kanta abestu denean. Borrokalari euskaldunen belaunaldi ezberdinak Areceseko batailarekin lotzen dituen kanta.\nHunkigarria izan da EAE-ANVko Eusko Indarraren batailoiaren kapitaina izan zen Sansinea gudariaren semeak bere aitak Aracesko batailak idatzitako eskuizkribua irakurri duenean. Baita Valdunoko zubian, ofentsiba hartan aurreneko gudari eta milizianoek bizitza galdu zuten tokian, hiru erakunde historikoek zein senideek , joaldunen laguntzaz, burututako lore eskaintza.\nEsta entrada fue publicada en Albisteak, Sin categoría y etiquetada Areces, CNT, EAE-ANV, EPK, Eusko Indarra por lurra. Guarda enlace permanente.\nUn pensamiento en “Asturiasko Euskal Brigadari omenaldia. Llera-Valduno.”\nPingback: Eusko Ekintza Asturiasko Euskal Brigadari omenaldian eta euskal preso politikoen aldeko bertako ekitaldian | Eusko Ekintza


Herriz Herri - Donapaleu (NB) | 2020eko Agorrilaren 06a\n1620ko Ediktua solasgaiDonapaleun urriaren 3an\n1620ko Ediktuaren bidez, LuisXIII Frantzia eta Nafarroakoerregeak deliberatu zuen unilateralkiNafarroako koroa Frantziakoanurtzen zuela. Ordutik,Nafarroak egiten ahalko zuenestatuaren promesa, izoztuada.Zabalik Elkarteak eta NabarraldeFundazioak gai honeninguruan jardunaldi bat antolatzendute garai hartako Nafarroakohiriburua izan zen hirian,Donapaleun, gertaera horretazgehiago jakiteko eta bere ondorioezsakontzeko asmotan.Jardunaldiaren helburua gertakarigarrantzitsu honen oroitarazteada, hainbat ikerlarirenlanak plazaratuz.Historialari eta adituek gaidesberdinak jorratuko dituzte:ediktua bera eta inguruko gertaerak,garaiko kontestu politikoa,Nafarroako erresumarenbaitako egoera eta ediktuarenondorioak, besteak beste.Jardunaldiaren zuzendariaJean-Louis Davant izanen daeta mintzatuko dira besteakbeste:\n- Alvaro Adot (historialaria etaunibertsitate ikerlaria): “1620koEdiktua: garaiko testuingurua,erregea, Nafarroako erresuma”.\n- Luis Mª Martinez Garate:“1620ko Ediktua: gaurko ikuspegiaeta balorazioa.”- Amaia Nausia: “NafarroaBehereko erresuma: lau erreginenloraldia”.\n- Xabier Irujo (Renoko Unibertsitatekohistoria ikerlaria):“1620ko Ediktua Polverelendiskurtsoan”\n- Thierry Issartel (historia ikerlaria):“Ediktuaren inguruko erlijio,politiko eta kultura erronkakBiarno eta Nafarroan (1609-1640)”.\n- Miqueu Joseph (Nabarrenkosekohistoria elkarteko kidea):“1620ko urria\n- Luis XIII erregeaBiarnora etortzearen ondorioak”.\n- Eneko Bidegain: “1620koEdiktua: Iparraldeko gaurkoikuspegia eta balorazioa”Bazkal ondoan, gai huni lotuaden erakusketaren estreinaldiaizanen da eta gero bisita gidatuagaraiko Donapaleun gaindi.Ondotik, “Kale barroka” emanaldiaikusten ahalko da (antzerki,testu irakurketa, musikaldia...),Asisko Urmeneta berekuadrillarekin.Parte hartzea 10 euro eta bazkaria25 euro. Izenak aitzinetikemaiten ahal dira:- Nabarralde: 00.34.948.211.057- nabarralde@gmail.com - www.nabarralde.eus- Zabalik: 07.88.18.88 - zabalikelkartea@gmail.com - www.zabalik-amikuze@eus\nAmikuzeko ordezkariakEuskal Elkargoan\nEuskal Elkargoak bere batzordeiraunkorreko kideak eta lehendakariordeak bozkatu ditu uztailaren31ko biltzar nagusian.Amikuzetik, Arnaud Fontaine,(Ozaraineko auzapeza), CharlesMassondo (Donapaleuko auzapeza)eta Eric Narbais-Jaureguy(Arbotiko auzapeza) izendatuakizan dira Batzorde Iraunkorrekolanetan parte hartzeko. Bestalde,Arnaud Fontaine presidente-orde hautatua izan da. Ezdugu ezagutzen mementoko zergai kudeatuko duen Herri Elkargoan.\nBaxe Nafarroako erakustokian,\nhitzaldi bat “Mémoiressouletines. Les villages de lavallée”Baxe Nafarroako erakustokiakbere udako hitzaldietan, Xiberoakooroitzapeneri interesatukoda. Philippe Etchegoyhen – luzazerakasle egon dena Frantzianbarna eta lizeoko zuzendariatzerrian – mintzatuko dagai hortaz Chemin Bideak egoitzan,agorrilaren 6an (20:30).1960/1970ko urtetan bilduzituen Xiberoko zahar batzuenoroitzapenak aurkeztuko ditugaualdi hortan. Parada onaikusteko gauzak zoin fite aldatudiren azken hamarkada hauetan.Sartzea urririk izanen da.\nAitzineko urtetan bezala, braderiabat antolatua da Donapaleunagorrilaren 7an, ostiralez (19:00-23:00), eta ibiakoitzez (9:00-16:00).Amikuzeko USSPek antolaturik,\nJoko Garbi lehiaketa\nagorrilaren5ean hasiko da Donapaleukopilota plazan. ZaharrerSegi eta USSP Amikuze arikodira. Amikuzeko ikastolak taloakeskainiko ditu partida denboraneta ondotik. Sartzea urririk izanenda.\nlehiaketa bigarrenaldikotz jokatzen da uda huntan.Partidak uztailaren 22an hasidira. Agorrilaren 9an, igandez,Arberatzeko pilota plazan, aitzinpartida jokatuko da Kimuekin(16:30) eta ondotik, LaducheJon eta Allande Lucu ariko diraAyçaguer Jean-Baptiste etaArbeletche Julien-en kontra.Gomita zabala egina da pilotamaite duten guzieri.


Hileta zibilak egiteko azpiegitura eskainiko du Udalak aurrerantzean | danbolin\nHileta zibilak egiteko azpiegitura eskainiko du Udalak aurrerantzean\nZestoako Udalak ohiko udalbatzarra egin zuen atzo arratsaldean. Herriko udal ordezkariek aho batez onartu zuten udalak hileta zibiletarako azpiegitura bat herritarrei eskaintzea. Hala ere, zeresana eman zuen gai honek.\nMikel Arregi Ertxin alkateak azaldu zuen, Zestoan ez dagoela hilerrietako araudirik. Zerbitzu mota ezberdin asko daudela aipatu zuen eta epe motzean egingarria ez zela adierazi zuen, tartean, ezaugarri ezberdineko hiru hilerri ezberdin daudelako herrian. Araudi hori epe ertainean egitea aurreikusten dutela esan zuen baina hori egin bitartean, gauza batzuk erregulatu beharra zeudela: “Orain dela 50 urteko eredua dugu eta gauzak aldatu dira; besteak beste, azken urteetan hileta zibilek gora egin dute eta horiek egiteko azpiegiturarik ez genuen herrian. Orain hileta zibiletarako azpiegitura eskainiko du Udalak, Alonderoko kultur aretoa egokituko dugu horretarako”. Momentuz, doako zerbitzua izango dela esan zuen Arregik baina hilerrietako araudia osatutakoan, kuota bat ordaindu beharko dela.\nOrain arte, lur emateak udal brigadako langileek egiten zituzten. Orain, lur-ematea goizean bada, brigadak berak egingo du eta gastua Udalak hartuko du bere gain. Lur-ematea arratsaldez egin nahi bada, aldiz, ehorztetxeak kudeatuko du zerbitzu hori eta herritarrek ordaindu beharko dute. Alkatearen esanetan, elizkizun ondoren lur-emateko eredua “injustua” da: “Gorputza erraustea erabakitzen dutenek, gastu bat egin behar dute beraien poltsikoetatik edo asegurutik. Lur-ematea erabakitzen dutenek, berriz, maila batean gure baliabide publikoak erabiltzen dituzte. Hau justizia eta berdintasun kontua da, zergak herritar denok ordaintzen ditugun bitartean, herritar denok berdinak izan behar dugu eta hori momentu honetan ez ginen betetzen ari”.\nBestalde, gaur egun hiletetarako aseguruen kontratazioa “oso handia” dela esan zuen Arregik eta Zestoako lur-emateen ereduak aseguru etxeei diru hori kobratzen ez ziela uzten: “Maila batean, aseguruen lan bat egiten ari ginen, baliabide publikoak erabilita eta hartutako erabakiarekin, gauza batzuk ekidin egiten dira”.\nUdal brigadako langileek lanorduz kanpo egiten zituzten lur-emateak eta azken 17 urtetan lan hori egiteagatik hobari ekonomiko “justifika ezina” zegoela azaldu zuen Arregik. Heriotzarik egon ala ez egon, urte guzti horietan hobari hori indarrean izan dela azaldu zuen alkateak eta lanordutatik kanpo sartutako orduek ere hobaria zutela. Arregiren hitzetan, “ez zen batere justua”. Hori kontuan izanda, zentzu horretan ere aldaketak egin dituztela azpimarratu zuen.\nGarikoitz Mendizabal EAJko udal taldeko buruak azaldu zuen herritarrei hileta zibilak egiteko gunea eskaintzearekin erabat ados daudela baina lur-emateen inguruan hartutako erabakiarekin desadostasuna agertu zuen. Erabaki hori herritarrei adierazterako orduan “komunikazio falta handia” izan dutela azpimarratu zuen: “Erabakia herritarrei modu kaskarrean eta berandu komunikatu zaie. Bestalde, orain, lur emateak beste enpresa pribatu batek egingo ditu eta horri pribatizazioa deitzen zaio” gaineratu zuen.\nBestalde, Gobernu Batzarrean hileta zibilen inguruan hitz egin izana “gogoan ez zuela” esan zuen eta kexa hori adierazita, hurrengo batean horrelakorik berriz ez gertatzeko, informazio gehiago izatea eskatu zuen.\nUdako egitaraua prestatuko du aurten ere Udalak\nParkea txukuntzeko lanekin hasi dira\nEuskararen erabilera aztertzeko kale neurtzaileak behar ditu Udalak\n[ELKARRIZKETA] Inguruetako sugarrak itzaltzen\nPrevious Article Gazte kriminalizazioa salatzeko elkarretaratzea egingo dugu larunbat honetan\nNext Article Zazpi positibo atzeman dituzte aste honetan Zestoan\nNoiz entzuten dituzu podcastak?\nKirola egiten dudan bitartean\nEtxeko lanak egiten ari naizenean\nBarbantxo Aizarnan eta Zestoan\n16 apirila @ 5:00 pm - 6:00 pm\nElkartasun azoka plazan\n17 apirila @ 12:00 am - 3:00 pm\n17 apirila @ 9:00 am - 5:00 pm\nArroa Beheko Txirrindulari Saria\n17 apirila @ 4:00 pm - 5:00 pm\nUrola Kostako LABek Azpeitian egingo du maiatzaren 1eko manifestazioa\nMaiatzaren 8an egingo dute Sarek antolatutako ‘650 tontor’ egitasmoa\n400 kasuko intzidentzia tasa gainditu du Zestoak\nUdaleku ireki, kirol udaleku eta uda gazte programan izena emateko epea zabalik\nZestoako mugetan zehar ibiltzeko hiru irteera egingo ditu Agirok


Jabier Agirre | Berria.eus\nProfila Jabier Agirre\nBihotza zergatik azeleratzen da?\nZirrara fuerte batek, esfortzu fisikoak edo kafeinaren gehiegizko kontsumoak zuzenean erasaten diote bihotzari, eta erritmo bizkorragoa edo irregularra ekarri. Horrela sortutako palpitazioek ez daukate, printzipioz bederen, aparteko garrantzirik.\nZigarro elektronikoa, kaltegarria ote ?\nTabakoaren ordezko moduan sortu dute, eta berehala agertu dira aurkako iritziak. Zenbait adituk eragin kaltegarriak aipatu dituzte; kontsumoa erregulatzeko legeak ere agertu dira. Goiz da, hala ere, erabateko erantzuna emateko.\nKoloneko minbiziari aurrea hartzeko\nGure artean kolonekoa da minbizirik ohikoena, baina baita sendatzeko igurikimen onenak dituena ere, baldin eta garaiz atzematen bada. Bizi-estiloekin erabat lotua dagoenez, jan-neurri osasungarriak eta ariketa fisikoak gaitza jasateko arriskua murrizten lagunduko digute.\nBihotzerrea eta errefluxua saihesteko\nHamar pertsonatik batek jasaten omen dute, astean behin gutxienez, urdailean, bularraldean edo eztarrian erredura moduko bat. Digestio urinek hestegorrian barrena atzera egiten dutelako gertatu ohi da.\nLikido-erretentzioari aurre egiteko\nHamar pertsonatik zazpik jasango dute lidiko-erretentzioa bizitzako uneren batean, batik bat emakumeek. Uda izan ohi da urteko sasoirik okerrena, tenperatura altuek odol-zirkulazioa eragotzi eta sintomak areagotuko baitituzte. Dieta eta ariketa dira neurririk eraginkorrenak.\nGailu elektronikoen erabilera desegokiak eragindako arazoak\nZazpi ordu ematen ditugu batez beste gailu elektroniko baten aurrean eserita, eta horrek gure anatomiari erasaten dio, ez baitago horretarako egokitua. Arazo horiek saihesteko, hainbat aholkuri jarrai diezaiokegu.\nNola tratatu zorabioak?\nKasurik gehienetan garrantzirik gabeko kontua izan ohi diren arren, zorabioak oso deserosoak izan daitezke. Are gehiago, ezgaitzaileak ere izan daitezke. Aurreneko sintomak antzemanda, zerk sortzen dituen jakitea komeni da, sendagileak tratamendurik egokiena aukeratu ahal izateko.\nHezurrak sendo mantentzeko\nOsteoporosia izaten da 40 urtetik gora agertzen diren hezur haustura gehienen arrazoia, andreetan gehienbat. Kaltzioan aberatsa den jan-neurria eta bizi ohitura osasungarriak dira gaitza atzeratzeko erremedioak.\nIkusmen nekatua zuzentzeko metodoak\nPresbizia dute 50 urtetik gorako ia pertsona guztiek. Begia zahartzearen ondorioz agertzen den degenerazio prozesua da presbizia. Lente konbexuek eta begiko kirurgiak ikusmena berreskuratzen lagunduko dute.\nBelauneko mina arintzeko\nLau pertsona heldutik batek arazoak dauzka belaunetan. Belaunak ezinbestekoak dira gorputzaren mugimendua eta egonkortasuna bermatzeko, eta, belauneko mina saihesteko, indartu egin beharko genituzke, eta alferrik behartzen dituzten ohitura txarrak uzten saiatu.


Istorioak Tashilumpo aldizkari bidaia: Giant Buddha Rats - Historia duzu aldizkari bidaia\nAurreanBlogs VaP Himalayako bidez Tashilumpo: Giant Buddha Rats\nHamalau urte. Bitarte horretan, Panchen Lama sinatu gabe izan dira Txinako inbasioa hartzen. Mao argazki bermea Erregimen komunista izan behar ankerkeriak tibetar zuen sufrimendua quell (bakarra izan da, Dalai Lama oso gaztea ere izan zen handia helmsman dazzled lehenengo). Baina Panchen Lama joan igel. Bukatu zuen ukabila bat emanez mahai gainean, eta Mao berak salatu gehiegikeriak Tibet txinatar. Grazia from erori nintzen.\nBurusoila margotutako ospakizunetarako dela Great Prayer Festival Urteko Lasa 1964. Tibetar lehen Dalai Lama eza autoritate espirituala bezala, Epaileak itxaron expectantly hitz. Txina ere. Dalai Lama distantziak markatu Beijing erliebe bere azken aukera izan da, Beti troubled uretan arrain agintariek bai interesa. Kontrakoa gertatu zen. Lama Panchen Tibet independentzia clamored eta espero Dalai Lama eseri "berriro tronua". Askoz gehiago izan da, eta liderrak baino prest zeuden komunistak onartzen. Espetxeratu zuen, eta torturatu eta, leiala aliatu., izan zen "sozialismoaren bidean rock handi bat".\nBuda honen presentzia benetan jasanezinak bustitzen da 300 urrezko eta preziatu harriak kilo\nThe Panchen Lama lurra irentsi zuen hamalau urte luze. Desperate, bere buruaz beste egiten saiatu kartzela behin baino gehiagotan. Reappeared hasi 1978, baina urte kartzela-zigorra eta kartzelara itzuli mehatxu isilarazten publikoaren bere kritika. Itzalean aritu zen adiskidetze txinera eta Tibetans arteko Tibet itzuli udaberrian 1982 Mendiz inguratuta hiltzen. Zazpi urte geroago, bihotzekoak jota hil bere monasterio maiteak Tashilumpo 53 urte. Askok oraindik uste zuen Txinako Gobernuak pozoituta.\nSortua-en 1447, Tashilumpo arrazoia nahikoa Shigatse da mapetan agertzen. Strip sartzen denean, Lamas Panchen hilobiak teilatuak urrezko berehala bisitari arreta deitzen. Ezkerraldean da Jampa ermita (Maitreya), Adeitasunari de Buda, itzela da estatua betikotu 26 metroko altuera. Eraiki-en 1914 bederatzigarren Panchen Lama babespean, ia mila eraikuntzan parte hartzen duten artisau eta lau urte luze peoiak. Buda honen presentzia benetan jasanezinak bustitzen da 300 urrezko eta preziatu harriak kilo.\nBazter batean, mat bat cross-hankako eserita fraide zorrotz begi egonaldiak. Photo bakoitzeko ordaindu behar duzu 30 Yuan, eta hori "zor bilduma" budista guardia ez behera. Handitasuna, hala nola aurrean, harritu arratoiak borondate ibiltzea sakratua irudiak ikusteko. Bilera aretoa antzinako, non monjeek elkartuko bazkariak ondoren otoitz, bi erraldoi karraskariak climb, erlijio indiferentziaren, irudiaren Sakyamuni, "Sakya Sage", jatorrizko Buddha, Sakya thukpa gisa Tibetans ezagutzen. Kontuz: dozenaka ipuin fraideen, erromes edo turismo Dalai Lama edo censoring Chinese politika Tibet-en argazki bat harrapatu berri emateko prest buruz Beijing ALLIED zirkulatzen.\nBatzar Aretoan leku ona eseri eta ikusi fraideen eta euren espirituala litanies entzun. Txiki bat lectern On jarri pergamino otoitzak batera. Just egonaldia yak batzuk gurina lanparak piztuta, giroa bisitariak envelops unreality-halo du, plazer pixka beste garai. Gutun-azal ez da betiereko mistikaren eta groteskoa sakabanatu monje kutsadurak otoitzak sorta zenbatzea turistek utzitako Yuan. Globalizazioaren bidesaria da.\nJeans Erdi Aroan, bidaiatzeko\nErraldoi Buda erraldoia arratoiak aurrez aurre, Panchen Lamas hilobiak detract zertxobait, nahiz eta harrigarria mandala (budismoa mundu espiritual irudikapen zirkular) apaintzeko, teilatuak bisita justifikatu bere burua. Baina onena, insistir, begiak irekita zabala hainbat kapera eta gaitasuna oso-osorik harritzea bidez. Erdi Aroko bidaia bat da, bakero eta kamera digital. Laugarren Panchen Lama hilobiaren aurrean, duen bakarra bizirik unscathed Kultur Iraultzaren delirios pernicious, fraide bat hits zaharra gurekin bizkarrean labana herdoildu desoyar yaks atzera sendatzeko mina, baina antzinako gnarled eskuetan du, beraz, hala nola, Verve puntu orno descoyuntarme batzuk. Ditu medikuntza naturala gauza horiek.\nEkintzailetza zaila da leku bat non lau zatitan ebaki zerbitzariak napkins paper gorde\nBai rooftop haraneko bista ikusgarriak dira In. Gainera kora (Tibeteko budismoaren santua guneak inguruan zirkuitu espirituala) monasterioaren inguruan, giza gorotzak eta hildako arratoi noizbehinkako zipriztindua, espartzua gisa lehor. Limosna txiki bat eman dugu, eskale eta adinekoak errota handi bat guardia moja batek inguratuta otoitz hiru aldiz eta, ibiltzen berrogei minutu igaro ondoren, Tibet Town aldera jaitsi alde batera utzita, errepide Txinako gotorlekua suntsitu liderra. Dogs zozketatzen ditugu alleys lokatza putzuak bitartean zaunka, breads eta emakumeen hovels ilun spinning gisa harriak. Hotel Tenzin atzera, Dzong, aldiz saiatu terraza jatetxean kafe bat izan. Zerbitzaria izan egun hartzeko off, eta behartuta gaude kendu. Garbi dago merkataritza-ikuspegia ez dela bertuteak bat apaintzen duten Tibetans. Ekintzailetza zaila da leku bat non lau zatitan ebaki zerbitzariak napkins paper gorde.\nBetirakoa izan daiteke leku hau atsegin arratsaldez, ginen oroigarriak batzuk erosi tibetar Bazaar. Profesionalak haurraren eskaleak haunt gurekin harremanetan gure ibilbidearen zati handi. No turista gehiagok mugitzen. One, fail gabe bi yak apoak repulsive agurtzen, antzeko zerbait "Viridiana", Buñuel film handia non behartsuei koadrila feasting gargantuan. Ia autoak ez duen hiria, gutxi zirkulatzen dira sentitu nahi eta ez gelditzeko beren adarrak Herrigintza. Liturgia betiko da, eta horietatik, han eta hemen, egin zure bizitza erakustoki bat.\nEverest Base Camp gure modu Rongbuk gogorrena egun, hartu ezagutzera emango dutxa beroa aukera, ziur, Datozen egunetan egingo da, galdutako. Ez bakarrik komuneko papera eta zikin eskuoihal bat galdetuz ondoren beste gela batera eraman behar izan da mugitu beharreko bakarra izan dugu. Ohe daude gaur egun egiten ez dirudi asmoa gela garbitzeko. Small desabantaila, Edonola ere,, ez da sartzen zoriona lurrean mendilerroaren wonderful izugarria detract.\nWill: "Zerukoak" Ehorzketak eta Espainiako Haur-Lama\nShigatse: eta, azkenik,… ¡Dalai Lama photo A!\nBerraragitze ere batek egin Amaieran betetzen\nTags: Buddha, Budismoa, adiskidetasuna errepide, frienship autopista, Himalayako, Mao, panchen lama, Kultur Iraultza, Ricardo Coarasa, shigatse, Tashilumpo, Tibet\n7 Apirilaren, 2011 at 8:51 | #\n[…] VAP Tashilumpo monasterio tour, historia bat bidaia online aldizkariaren onena: https://www.viajesalpasado.com/tashil…-Giant Buddha / […]\n7 Apirilaren, 2011 at 15:50 | #\nFraide gazte argazki eder Hori! Zorionak Mr.


“EZ DU BILATZEN AKORDIOA” | Zuialde Herri Informazioa\n“EZ DU BILATZEN AKORDIOA”\nPosted: 2013/03/25 in EKONOMIA\nAkordio bila aritu ordez atxikimenduak nahi izatea egotzi dio Mintegik Urkulluri\nBai EH Bilduk bai PPk esan dute aurrekontuak adosteko prest daudela, baina borondatea eskatu diote EAJri\n«Urkulluren bakardadearen ehun egunak». Gabriel Garcia Marquez idazlearen hitzak parafraseatuta laburbildu du Laura Mintegi EH Bilduren legebiltzarkideak EAJk zuzendutako Eusko Jaurlaritzaren lehen ehun egunek eman dutena. Mintegiren ustez, irudikatu nahi duenaren kontra, akordioetarako inolako borondaterik gabe ari da Iñigo Urkullu lehendakaria; ez du gainerakoekin elkarrizketatzeko nahirik. «Ez du bilatzen akordioa, ez du ekimenak elkarrekin adosteko asmorik; atxikimendua bilatzen du, bere proposamenak gainontzekoek babestea».\nEH Bilduren ustez, «batuketa aritmetikoak» ditu oinarri Eusko Jaurlaritzaren jardunak; bere proposamenek aurrera egin dezaten behar dituen 38 botoak lortzea du helburu. Eta horrek, EAJ «PPren eta UPDren besoetara» daramala ohartarazi du.\nBi adibide jarri ditu akusazioa baieztatzeko, Julen Arzuaga legebiltzarkidearekin egindako agerraldian: EITBren zuzendaritza onartzeko prozesua, eta Jaurlaritzaren aurrekontuak onartzeari begirakoa.\nAurrekontuen inguruan EH Bilduk egindako proposamenak aintzat hartu ere ez egitea leporatu dio Urkulluri. Eta, Mintegiren ustez, okerra da EAJk aurrekontuetarako egindako proposamena; okerrak dira dituen lehentasunak. «AHT bezalako azpiegiturei lehentasuna ematen zaie eta zerbitzu publikoak murrizten ditu», salatu du. Horrek «sinesgarritasuna» kentzen diola adierazi du Mintegik, areago, «Rajoyren ildoa» jarraitzen duenean.\nKrisiari aurre egiteko proposamenik ez egin eta Espainiako Gobernuaren neurriak errepikatzea egotzi dio. Eta, Jaurlaritza osatu zenetik, 12.000 langabetu gehiago daudela ohartarazi du.\nEhun egun igarota ere, «gobernuaren plana» eta egutegi legislatiboa ez ezagutaraztea aurpegiratu dio Jaurlaritzari. Egoera hori irauli nahian, Urkulluri bere asmoei buruzko azalpenak eman ditzala eskatuko diola iragarri du.\nKritikak kritika, elkarrizketarako deia luzatu dio EH Bilduk. Koalizioak «jarrera zabalarekin» jarraitzen duela adierazi, eta akordioa posible dela esan dio.\nPPren osoko zuzenketa\nEH Bilduk egindako zenbait kritiken antzekoak egin dizkio PPk Jaurlaritzari. Aurrekontuek ez dietela oinarrizko beharrei erantzuten esan dio, eta proposamena inorekin negoziatu nahi ez izatea egotzi. Jarrera horrekin jarraitzen badu, PPk osoko zuzenketa aurkez dezakeela ohartarazi dio Iñaki Oiartzabalek: «Negoziatzeko borondatea dugu baina EAJk ez bagaitu deitzen, osoko zuzenketa aurkeztuko dugu».\nBESTE ISTRIPU BAT\nARGI PERURENA ASKE!


Zigiluen posta-balioa: 0,58 €\nBeste urte batez, PostEurop-eko kideak diren herrialdeek (Europako Posta Operadore Publikoen Asoziazioa) gai komuna duen Europa seriea jarri dute martxan; kasu honetan, Scout Mugimenduari zuzenduta, sortu zenetik ehun urte bete diren honetan.\nRobert Stephenson Smith Baden-Powel (Londres 1857 - Nyeri, Kenya, 1941) Britainiako militarrak sortu zuen Scout Mugimendua 1907. urtean. Esploratzaile bikain gisa (“Scout” ingelesez) agertu zen ibilbide militar nabarmenarekin, Hego Afrikan Boers-en aurka egin zuen gerran, setiatutako Mafeking hiria modu kementsuan defendatuz (1899-1900). Horretarako, uniformez jantzitako gazte talde batez baliatu zen; gazte horiei hainbat zeregin egiten irakatsi zien: soldaduei mezuak eta aginduak ematen, zaintzaile lana egiten eta botikak eta elikagaiak banatzen laguntzen, betiere, beren zereginen arduradun izaki. Gazte erantzukizunaren gaineko ideia horrek Scout Mugimendua sortzera eramango zuen. Heziketako metodoen gaineko hainbat libururen egileak, 1907an, Baden-Powel-ek adin eta egoera sozial desberdinetako 20 gazteko taldea bildu zuen Brownsea uhartean, Ingalaterrako hegoaldean; gazte horiei bizirauteko teknikak, babeslekuak egiten, beren elikagaiak prestatzen, naturan ibiltzen, animaliei begiratzen, lehen sorospenak egiten... irakatsi zien. Berehala Scout Mugimendu ezaguna ekarriko zuen lehen kanpamentu esperimentala izan zen; azken finean, horren helburua bi sexuetako haur eta gazteen garapen fisiko eta mentala izan zen, gizartean zeregin konstruktiboa gara dezaten. Egun, eskultismoa munduan 28 milioi pertsonak baino gehiagok –gazteak eta helduak, gizonak eta emakumeak- praktikatzen duten heziketa mugimendua da; aire zabaleko eta taldean lan egiteko jatorrizko ideiaz gain, besteak beste, gizakiari laguntzeko, analfabetismoa alde batera uzteko, eta lanbide heziketa, ihesaren eta droga mendekotasunaren aurkako prebentzioan eta borrokan, adingabekoei laguntzea du helburu; horretarako, UNICEF, UNESCO eta Nazio Batuak erakundeen babesa du. Seiluan, ehungarren urteurrenaren logotipoa dago kopiatuta zitori horiarekin, Scout Mugimenduaren munduko ikurrarekin eta “Mundu bat, promesa bat” lemarekin.


azaroa, 2010 | Euskara\nEuskararen Nazioarteko Eguna ekitaldiak, Olentzero\nKonturatu al zarete ia 4000 pertsona garela Euskaldunok Euskaraz orrialdean jada?Eskerrik asko guztioi zuen babesarengatik!\nHasteko , Arantxa Sobrinok utzitako kanta batekin hasiko gara: …ez dugu zaldirik, ez gara zaldunak, ez dugu abererik, ez gara aberatsak, euskara guk dugu, gu gara euskaldunak! (san simon eta san juda kanta herrikoia) .Beraz badakizue zer daukagun eta zerk egiten gaituen euskaldunak!\nBestalde Euskararen Nazioarteko Eguna jada Ostiralean da, Maite Lasak utzi digun informazioa “Abenduaren 3 a Euskararen eguna da” . Hauxe da bertan topatu ahal izango dituzuenak; Aurtengoan aipagarriak dira sarean, Internet bidez parte hartzeko proposatzen dituzten ekimenak. Esaterako, Donostiako Euskararen Udal Patronatuak euskarak mila aurpegi dituela erakutsi nahi digu, nikereeuskaraz.net webgunean.Taldeka parte hartzeko aukera ere badago, gukereeuskaraz.net atarian.\nBestalde, Etxepare Euskararen Institutuak euskara mundua zabaltzeko, Euskara mundiala! kanpaina ere abiarazi du. euskaramundiala.net atarian, euskarazko esaldi eta kantuak jaso nahi dituzte, besteak beste. Horretarako grabaketak egin eta sarera igotzeko gonbita egiten dute..\nEusko ikaskuntzak ei-Gazte! ekimenaren baitan irabazle izan den proposamena, Euskararen hitz politena jokoa, martxan jarri du euskara sustatzeko asmoz. Bertan, edonok esan dezake zein den euskaraz gustukoen duen hitza eta ENE Euskararen Nazioareko Eguna webgunean bistaratuko da gainerakoekin batera.\nBizkaiko hiriburuan bestalde, euskaraz aritzen diren musika talde amateurrek ‘Banden lehia 2010‘ lehiaketan, parte hartzeko aukera izan dute azaroan zehar. Musika taldeen bideoak Internetera igo eta sailkaturiko lau taldeak, Bilboko Kafe Antzokian egingo den final handian parte hartuko dute parte Azaroaren 3an.\nGainera Euskaltaindiak kide berri bat dauka , Jean Baptiste Coyos euskaltzain oso izendatu dute\ngaur, Bilbon egindako osoko batzarrean. Beste zerbait berria daukan pertsonaia Olentzero da ere bai, facebooken orrialde berria baitauka.\nHauxe da guztia aste honetan, berriz ere eskerrak eman nahi dizkizuegu izan duzuen parte hartzeagatik, jarraitu horrela ea ostiralerako 10.000 euskaldun biltzen garen!\nThis entry was posted in berriak, ekimenak and tagged Euskararen nazioarteko eguna, Jean Baptiste Coyos, Olentzero facebooken on 30 azaroa, 2010 by .\nThis entry was posted in berriak, ekimenak and tagged .eus, D ereduan EGA, idatz&mintz, XV.jagon jardunaldiak on 24 azaroa, 2010 by .\nThis entry was posted in ekimenak, festak and tagged Begoñazpi ikastola, Euskararen nazioarteko eguna, euskarazko hitz politena, eusko ikaskuntza on 15 azaroa, 2010 by .\nEuskararen nazioarteko eguna, euskarak milaka aurpegi, e-uskaltegia\nEuskarak milaka aurpegi, milaka ahots ekimena kanpaina honen baitan dago. Webgune honen bidez kanpainarekin atxikimendua adierazten duten pertsonen argazkiekin osaturiko mosaiko bat egiten ari dira. Norberak bere argazkia webgunean kargatu ahal izango du modu errazean eta automatikoki argitaratuko da webguneko mosaikoan, aurretik bat egin duten gainontzeko pertsonen argazkiekin batera.\nEusko Ikaskuntzak ere Euskararen Nazioarteko eguna izango dela eta, beste ekimen bat antolatu du. Beñat Mendietak dioen bezala: “Euskararen egunerako diseinatu diren kamiseta bat lor dezakezu, euskararen hitz politena zein den esanez eta zergatik, azaroaren 29a baino lehen. Animatu!”\nThis entry was posted in ekimenak and tagged e-uskaltegia, Euskararen nazioarteko eguna, eusko ikaskuntza, hitz politena euskaraz on 8 azaroa, 2010 by .


ELAk bihar eskatuko du epaitegien aurrean Osakidetzak, garapen profesionaleko osagarrian aplikatutako murrizketa dela eta, bere langileei zor dizkien 150 milioi euroak ordaintzea — ELA Sindikatua\nELAk bihar eskatuko du epaitegien aurrean Osakidetzak, garapen profesionaleko osagarrian aplikatutako murrizketa dela eta, bere langileei zor dizkien 150 milioi euroak ordaintzea\nELAk bihar eskatuko du epaitegien aurrean Osakidetzak, garapen profesionaleko osagarrian aplikatutako murrizketa dela eta, bere langileei zor dizkien 150 milioi euroak ordaintzea Nahiz eta 2018an ELAk epai bat irabazi eta Osakidetzak 130 milioi euro baino gehiago ordaindu behar izan, Osasun Sailak murrizketari eustea erabaki du. Osakidetzak uko egin dio 2011tik aurrera urteko egin beharreko deialdiak egiteari eta kontzeptu horrengatik langileei zor dizkien zenbatekoak ordaintzeari. 150 milioi euro baino gehiago zor dizkie. https://www.ela.eus/eu/gizalan/albisteak/elak-bihar-eskatuko-du-epaitegien-aurrean-osakidetzak-garapen-profesionaleko-osagarrian-aplikatutako-murrizketa-dela-eta-bere-langileei-zor-dizkien-150-milioi-euroak-ordaintzea https://www.ela.eus/eu/gizalan/albisteak/elak-bihar-eskatuko-du-epaitegien-aurrean-osakidetzak-garapen-profesionaleko-osagarrian-aplikatutako-murrizketa-dela-eta-bere-langileei-zor-dizkien-150-milioi-euroak-ordaintzea/@@download/image/P1160930.jpg\nNahiz eta 2018an ELAk epai bat irabazi eta Osakidetzak 130 milioi euro baino gehiago ordaindu behar izan, Osasun Sailak murrizketari eustea erabaki du. Osakidetzak uko egin dio 2011tik aurrera urteko egin beharreko deialdiak egiteari eta kontzeptu horrengatik langileei zor dizkien zenbatekoak ordaintzeari. 150 milioi euro baino gehiago zor dizkie.\n2018. urtean, ELAk epai bat irabazi zuen Euskal Autonomia Erkidegoko Justizia Auzitegi Nagusian, eta, horren ondorioz, Osakidetzak 2011ko lanbide-garapenerako deialdiari zegozkion atzerakinak ordaindu behar izan zituen, zegozkion interesekin (130 milioi euro). Epai horrek aitortu zuen Osakidetzako 10.000 langilek nominan zegokien soldata-osagarri bat jasotzeari utzi ziotela, eta hori legearen kontrakoa izan zela. 2011. urtean, Osakidetzak une hartan martxan zuen deialdiarekin aurrera ez egitea erabaki zuen, Madrilgo murrizketen aitzakia erabiliz.\nHori gutxi balitz, eta legediak horretara behartzen duen arren, ordutik ez du urtero martxan jarri beharreko deialdi bakar bat ere egin, eta ez die langileei deialdi horietatik eratorritako soldata ordaindu. Osakidetzak uko egin dio 2011tik aurrera urteko egin beharreko deialdiak egiteari eta kontzeptu horrengatik langileei zor dizkien zenbatekoak ordaintzeari. 150 milioi euro baino gehiago zor dizkie.\nDeialdirik ez egoteak soldata-eskala bikoitza eragin du plantillan: batetik, garapen profesionalean sartzeko aukera izan dutenen eta kobratzen dutenen artean, eta, meritu berberak izan arren, ez dutenen edo legokiekeena baino gutxiago kobratzen dutenen artean, Osakidetzak ez baitie deialdi batean parte hartzeko aukerarik eman. Osakidetzak diskriminazio onartezina sortu du, behin eta berriz salatu izan duguna. Berriz ere eskatzen diogu egoera onartezin honekin bukatzeko.\nELAtik murrizketa hori lehengoratzeko eskura ditugun tresna guztiak erabili izan ditugu eta erabiltzen jarraituko dugu, 2011ko deialdiarekin egin genuen bezala. Hala, bide judiziala aktibatu genuen Osakidetzak 2011. urteaz geroztik egin ez diren urteko deialdiak egin ditzan eskatzeko, eta langile bakoitzak garapen profesionaleko osagarria jasotzen hasteko eskubidea zuenez geroztik dagozkion atzerakinak ordaindu ditzan eskatzeko. Ez dugu inolako murrizketarik onartuko Osakidetzak langileei zor dizkien zenbatekoetan.\nELAtik, Eusko Jaurlaritzak azken hamarkadan bultzatutako murrizketa-politikak behin eta berriz salatu ditugu. Murrizketa horiek, zalantzarik gabe, gure osasun-sistema publikoak dituen egiturazko gabezien oinarrian daude. Gabezia horiek ez dira egungo osasun-krisiarekin sortu, baina horri emandako erantzuna oztopatu dute. Gure oraintsuko historiako osasun-krisi txarrenean ere, Eusko Jaurlaritzak aurrezteko eta austeritaterako politikari eustea erabaki du. Langileak dena ematen ari diren bitartean, Eusko Jaurlaritzak beharrezko errefortzuak martxan jarri gabe jarraitzen du eta langileak murrizketekin zigortzen jarraitzen du, ez du murrizketak lehengoratzeko inolako borondaterik.\nAzken hilabeteetan bultzatu ditugun mobilizazioek eragindako presioaren aurrean (hiru greba egun barne), eta ELAk auzitegietan hasi duen prozeduraren mehatxuaren aurrean, Osakidetzak ezohiko deialdi bat egiteko proposamena aurkeztu du Mahai Sektorialean. Proposamen horrek ez du inola ere jasotzen egin beharko liratekeen urteko deialdietatik ondorioztatuko liratekeen kopuruen ordainketa (atzerakinak barne). Horrek suposatzen du murrizketei eustea eta langileen arteko diskriminazioa mantentzea; beraz, ELAk ez du proposamen hori babestuko, ezta Osakidetzak langileei zor dizkien kopuruen murrizketa ere.


Usurbilgo Udalak, Eusko Jaurlaritzaren baimen bateratua jasota, Ucin lantegiari jarduera lizentzia eguneratu dio eta emisio-partikulak etengabe neurtzeko eskatu dio – Usurbil Eginez\nUsurbilgo Udalak, Eusko Jaurlaritzaren baimen bateratua jasota, Ucin lantegiari jarduera lizentzia eguneratu dio eta emisio-partikulak etengabe neurtzeko eskatu dio\nUsurbilgo Udalak, Eusko Jaurlaritzaren baimen bateratua jasota, Osinalde industriaguneko Ucin lantegiari jarduera lizentzia eguneratu diola adierazi du. Guzti hau Udalak salaketak aurkeztu dituzten herritarrei zuzendutako gutun batean azaldu du (webgunean ere erabakiaren berria eman du). Herritarrek urteak daramatzate Ucinek atmosferara isurtzen duen ke kutsatuaren ondorio larriak jasaten. 2004ean jaso zituen Udalak herritarren lehen kexak. Geroztik, hamazazpi urte luze pasatu dira, eta herritarrek aurkeztutako kexa kopurua izugarria da.\nUdalaren esanetan, 2020ko uztailean eta azaroan Eusko Jaurlaritzak Ingurumen Baimen Bateratua eguneratu zion, 2016ko Europako Komisioak hartutako erabakiari jarraiki, eta horren ondotik eguneratu du udalak jarduera lizentzia. Lizentzia berrituan Jaurlaritzak baimen bateratuan ezarritako baldintzak baino neurri zorrotzagoak eskatu dizkio udalak Ucin lantegiari, horiek ere 2016ko Europako Komisioaren irizpideak oinarri hartuta: Eusko Jaurlaritzak partikula baten etengabeko neurketa exijitu dio, eta udalak, Jaurlaritzak eskatutakoa eta beste lau partikularen etengabeko neurketak gehitu ditu baldintzen zerrendara. Orain arte ez bezala, aurrerantzean hainbat parametro modu jarraituan neurtzeko eskatu diote enpresari (orain arte, urtean zehar neurketa puntualak egiteko derrigortasuna baino ez zuen).\nUdalaren esanetan ez da ohikoa udal-lizentzia batek Jaurlaritzak berak emandako baimen bateratua baino neurri zorrotzagoak ezartzea, udalak Ucinekin egin bezala: “Udalerrietako airearen kalitatearen kontrolean udalak ez dira eskumenak dituzten erakunde bakarrak. Are gehiago, ingurumen baimen bateratua duten jarduera moten kasuan, Eusko Jaurlaritzari dagokio baimen bateratua igortzea, eta udalek aukera dute, ondotik, jarduera lizentzia egokitzeko. Usurbilgo Udalak halaxe egin du, baina, esan bezala, prozedura hori ez da ohikoa tokiko administrazioan”.\nUcinen jardunari dagokionez, Udalak hirigintza arloko zigor espedienteak zabaldu dizkio Ucini: “Bata 2019an, eta, azkena, 2020ko urrian. Labe zaharreko ke isurketak jasotzeko kanpaia handitzeko obra baimena eman zien udalak, baina, artean, baimen horretan zehaztutako baldintzak bete gabe jarraitzen du Ucinek, eta horixe izan da zigor espedienteak zabaltzeko arrazoia. Teilatu zati baten itxieraren auziari behin-betiko irtenbidea eman asmoz, ingeniaritza enpresa bat kontratatu du udalak, udalari aholkularitza eman diezaion gai horretan. Edonola ere, zigor espedientea indarrean dago, eta bere bidea egiten ari da”.\nHerritarrek airearekiko duten kezkarekin bat egiten du Udalak, eta dituen eskumenek ahalbidetzen duten heinean airearen kalitatea bermatzea du xede. Horretarako herrian martxan dauden tresnen berri eman du:\nZubietako kaxkoan eta Udarregi ikastolaren ondoan EAEko aire kalitateko kabina bana dago, zeintzuek Usurbilgo airearen jarraipena egiten duten.\nBiodonostia ere zeregin horretan ari da lanean, Udarregin dituen neurgailuekin.\nUdalak, bere kabuz, neurketak egiten ditu aldian-adian, enpresa batzuetako ke isuriek eta usainek herritarren osasunean eraginik izan ote dezaketen jakiteko: “Horregatik jarri zen harremanetan udala Kataluniako Unibertsitate Politeknikoarekin. Usaina sor dezaketen konposatu organiko bolatilak ikertzeko kontratatu genituen, usainen jatorria zer izan daitekeen aztertzeko eta herritarron osasunean eraginik izan dezaketen jakiteko. Hala, 2019ko maiatzean egin zuten aipatu azterketa. Esan bezala, beraz, herrian tarteka atzematen dugun usaina ze konposatuk sortzen duten ikertzea izan zen azterketa horren xedea, baita jatorri posibleak identifikatu ere”.\nAire kalitatearen modelizazio lanak egiten ari da Udala, eta emaitzak laster izango ditu esku artean: “Herriko emisio foku guztiak aintzat hartuta, modu bateratuan Usurbilgo aire kalitatean zein eragin duten ikustea ahalbidetuko du modelizazioak, baita herrian kutsadura gehien non jasaten den jakitea ere. Azterketaren egileak Usurbila etorriko dira herritarrei emaitzak aurkeztu eta izan ditzaketen zalantzak eta ekarpenak argitzeko”.\n2020ko azaroaren 9an bilera izan zuten alkateak, ingurumen zinegotziak eta ingurumen teknikariak Eusko Jaurlaritzako Ingurumen Saileko arduradunekin, zehazki, Ingurumen sailburuordearekin eta ingurumen administrazioaren zuzendariarekin: “Izatez, 2020ko otsailean ziren egitekoak bilera hori baina Zaldibar, Covid, konfinamendua, hauteskundeak eta gobernu berriaren osaketa tarteko, hamar hilabetez atzeratu zen, eta azarora arte ez digute hitzordurik eman”.\nLandutako gaien artean izan zen Ucinena. Herritarrek udalean aurkeztutako salaketa guztiak igorri dizkiote Eusko Jaurlaritzari, eta bilera hartan udalak zein herritarrek gaiarekiko dituzten kezkak jarri zituzten mahai gainean, bideoak eta argazkiak erakutsi eta herritarrek azken hilabeteetan igorritako salaketen berri emateaz gain: “Gai honetan duten erantzukizuna onartu ziguten, baita emisio kontrolerako duten bitarteko-gabezia azaleratu ere: EAE osorako zortzi ikuskatzaile baino ez dituzte. Norberak atera ditzala kontuak. Aldaketak ahalik eta azkarren eman daitezen, udala batzuekin zein besteekin dabil lanean, kolaborazioa eta elkarlana ezinbesteko direlako, eta ildo horretan Ucinen aurkako salaketak aurkeztutako herritarrei bide horretan jarrraitzeko dei egin die. Emisioak edota kutsadura murrizteko, ezinbestekoa da administrazioaren, enpresen eta herritarren arteko kolaborazioa, kooperazioa. Lan hauek ezin ditugu presio edo tentsioek eraginda bultzatu. Denon borondatea ezinbestekoa da, eta borondate horiek jostea da gure zeregina. Horretan dihardugu”.\nPosted on 2021/02/25 2021/02/25 by usurbileginezPosted in Orokorra\nAurrekoa Aurreko sarrera: Sare eta Etxerat: “Espainiako espetxeek ia hilabete daramate blindatuta eta komunikazio eta lekualdatze guztiak bertan behera utzi dituzte”\nHurrengoa Hurrengo sarrera: Martxoaren 6an “Etorkizuneko Pelaioenea Eraikitzen” bi partehartze prozesuen emaitzen aurkezpena Kalezarreko Felix Aizpurua plazan\nOne thought on “Usurbilgo Udalak, Eusko Jaurlaritzaren baimen bateratua jasota, Ucin lantegiari jarduera lizentzia eguneratu dio eta emisio-partikulak etengabe neurtzeko eskatu dio”\nPingback-a: Ucin lantegiak Usurbilgo Udala epaitegira eraman du – Usurbil Eginez


Wikiloc | Armintza-Gaztelumendi-Kanpokoarri-Atxebagi-Atxausi-Anparrantxi-Basorda-Armintza Ibilbidea Armintza, País Vasco (España)- GPS track\n437 56 323\nordu bat 33 minutu\n2 ordu 22 minutu\nIkusita 950 aldiz, jaitsita 29 aldiz\nLemoizko itsaslabarrak naturaguneko ibilbide honek Armintzatik Anparrantxira eramango gaitu. Gaztelumendi, Kanpokoarri, atxebagi, Atxausi eta Anparrantxi itsaslabarretako gainak ezagutzeko aukera emango digu.\nArmintzako portutik Gaztelumendira igo gara lehenik eta behin. Handik Armintzakaldera bajatu gara eta Bakiora doan errepidea jarraitu dugu. Segituan ezkerretara topatu dugun lehenengo pista hartu dugu. Seinalizatuta dago. Marka berdeak jarraituz handik gutxira bide gurutze batera heldu gara. Ezkerretara Kanpokoarrira joaten da eskubitara Atxebagira. Kanpokoarrira joan gara lehendabizi eta gero itzuli eta Atxebagirako bidea hartu dugu. Marka berdeak jarraituz ez dago galtzerik. Momentu batean pista utzi eta markak jarraituz Atxebagiko zeharkaldiari ekin diogu. Bidezidorra ondo markatuta dago eta nabarmena da baina oraindik endalar, otea eta sasi asko dago. Ea jende gehiago animatzen den eta Atxebagi zeharkaldi hau garbi mantentzea lortzen dugu, Ikaragarria baita. Bista zoragarriak dira.\nBehin Atxebagi pasata, Atxebagi eta Atxausiren arteko lepora irtengo gara. Hemendik Atxausiraino marka berdeak jarraituz bidezidor zoragarri eta garbi batetik joan gara.\nAtxausi gaina zoragarria da. Esfortzua merezi du zalantzarik gabe.\nAnparrantxirako norabidea markatzen digun seinale bati kasu eginez pista batera jeitsi gara gero.\n100 metro aurrerago markak jarraituz utzi dugu pista hau eta nahiko garbi dagoen bidezidor batetik beste pista batera igo gara.\nHandik markak jarraituz Anparrantxi goilautadara segituan heldu gara. Talaia ikaragarria da Anparrantxi. Gaztelugatxe aurrean daukagu.\nAnparrantxi puntaraino hurbildu gara amildegiko ertza jarraituz.\nHemendik, dauden hitoak jarraituz, Basordara abiatu gara.\nHau da ibilbidearen zati zailena. Markak jarraituz itsaslabarretatik behera bajatu gara kontu handiz, aldapa nahiko bertikala baita.\nErrekazulo batera heldu gara eta Basordako itsaslabarretatik gora egin dugu. Hemen nahiz eta bidezidorra ikusgai izan sasi eta endalar asko dago oraindik eta aldatza gogorra dago. Zati laburra da baina. Behin goian Basorda gainean gaude. Zentral nuklearreko portuko muturra ikus dezakegu. Bista bikainak daude hemen.\nHandik errepidera igo gara eta errrepidearen albotik jarraitu dugu metro batzuk baina segituan utzi dugu itsaslabarretako ertzera hurbiltzeko handik Basorda Portua ikusteko. Leku zoragarria.\nAmaitzeko Errepidera itzuli gara, eta hau zeharkatuta zentral nuklearreko aparkalekuetara iritsi gara. Haiek zeharkatu dugu eta berriz errepidera heldu gara. Berriz zeharkatu dugu eta Anparrantxi goi lautada zeharkatu dugu, oraingo honetan, barnekaldetik doan pista batetik etorri garen bidera heldu arte.\nGero etorri garen bidetik itzuli gara Armintzara.\nIbilbide zoragarria da baina oraindik esan dugun moduan leku batzuetan oraindik bidezidorra itxia eta zikina dago. Beraz pazientzia.\nLemoizko itsaslabarrak gozatu.\nArmintzako senadia Atxebagitik\nUrrzuriagamendi-Ermua gailur lerroa Atxausitik\nMguy 24 mar. 2021\nfkrutxaga 10 ago. 2021\nMilesker Etzandarri taldea, ingurune ezezagun honen berri emateagatik eta bidea hain ondo prestatzeagatik ( seinaleak eta pintura).\nLabarrak ikusgarriak dira, horratio!\nEukaliptuak eta sastrakak gorabehera, gozatzeko txangoa da.\nEa behingoz gure agintariek begiak irekitzen dituzten eta Armintza-Bakio arteko itsasertzeko xenda duina ezartzen duten, merezi du eta.


Gaiak: Zergatik animalien sakrifizioa? - Euskonews\nXXI mendean arraroa iruditzen zait, alde batetik, etika, morala eta filosofiaren beste adar batzuk ikasarazten duen ikaste sistema egotea eta gero positibo moduan animalien sufrimendua saltzea. Argazkia: Jorge–11\nZertarako balio du ikasle bati etika eta balore unibertsalak adieraztea, mundu errealean islatuta ez badaude? Gizarte sistema honek kontraesan handiak ditu, eraginkortasuna zalantzan ipintzera eramaten duena. Egia da teoria eta praktika ez direla gauza bera, baina teoriak esaten duena praktikan islatuta agertu behar da. Eta hori da gobernuak/sistemak/... –deitu nahi diozun bezala– zuzendu behar duena.\nJarri gaitezen animalien azalean: normala al da tradizioaren aitzakiaz gaur egun zezen plazan animalia bat publikoki umiliatzea, sufriaraztea eta hiltzea? Eta telebistan umeentzako marrazki bizidunak balira bezala saltzea? Zer dio etikak kasu hauetan?\nOhiturak izatea ez da txarra baina tradizioen ekintzak kuestionatu, arrazoitu eta kritikatu beharko genituzke. ARRAZIONALKI pentsatu behar dugu, bestela usadioek ez dute zergati bat izango.\nGai honetaz askotan argudiatzen egon nahiz ni baino zaharragoa diren pertsonekin (‹ 45) eta beraien erantzuna hau izan zen: “tradizioa kuestiona ezina da gure arbasoak bere momentuan zerbaitengatik egiten zutelako. Tradizioari esker beste lurralde eta kultura batzuengandik ezberdintzen gara”.\nPentsamolde xelebre honekin bukatzen dut nire artikulua. Bakoitzak erreflexiona dezala.


Venezuela kontrolatzen banku crypto transakzio kontu\nVenezuelako Gobernuak banku herritarren kontuak jarraipena cryptocurrency lotutako transakzio hasi du.\naurkitutako crypto transakzio eduki prezioak bertan Gobernuak uste du izango "moneta nazionalaren ahulduz" at kontuak izanen da; "zorrotz zigortuko,"Presidenteorde Tarek El Aissami Said.\nCrypto zerbitzua & aktibo digitalizazioa konpainia AlphaPoint altxatzen $ 15m finantzaketa\nCrypto zerbitzuen enpresa AlphaPoint arrakastaz planteatu $15 milioi venture capital finantzaketa bere lehen txandan handietan.\nfunts berria AlphaPoint bere blockchain teknologia erabiliz, bi merkatu tradizionalak eta sortzen ari diren aktiboak digitalizatzeko misioa jarraitzeko lagunduko du.\nAlphaPoint planteatu funtsak billionaire ohia eta hedge fund manager Michael Novogratz Galaxia Digital bidez, Auto-deskribatu cryptocurrency merkataria banku.\nGreg Wasserman Galaxia Digital zuzendari esan “merkatu aktibo ez likidoak digitalizatzeko aukera izugarria da. Kontsumitzaileak dira sarbide handitu zorrotzak, gardentasuna eta konfiantza. Enpresak dira iruzurrak murriztuko likidezia handitu bila, arrisku eta kostu.”\n“gara finantza merkatuetan oinarrizko eraldaketa baten etapetan ondorioz aktiboen digitalizazioa … AlphaPoint bazkide ilusioa dugu aldaketa iraultzaile honek merkatu digitalean gidatzeko laguntzen jarraituko dugu.” Novogratz prentsa ohar batean esan zuen.\nBillionaire inbertitzaileak Tim Draper azaltzen du zergatik Bitcoin egingo iristeko $250,000 in 2022\nBillionaire venture kapitalista Tim Draper dio Bitcoin helduko $250,000 arabera 2022.\nDraper nabarmentzea non ekainaren 12an elkarrizketa batean zehar egindako, behera bikoiztu zuen lehenago aurresatea batean - hori Bitcoin ez litzateke soilik amaieran iritsiko esaten 2018 merkataritza $25,000, baina hori pre-ospetsuek cryptocurrency merezi izango litzateke milioi dolar laurdena besterik hiru urte beranduago.\nDraper ere esan zuen "Cryptocurrencies hurrengo big teknologikoak tektoniko shift dira eta gobernuek beren premia inbertitzaile babesteko beren beharrik gabe pisatzen dute honen motore ekonomikoa potentzial hori crypto da sartuko. Uste dut cryptocurrencies fiat moneta harrapatuko hurrengo bost zazpi urteotan ".\nOxford blockchain buruzko unibertsitate bat garatzen ari da\nirakasle eta ikertzaile Oxford Unibertsitateko talde batek elkarrekin lanean ari dira munduko lehen Blockchain University ezartzeko.\nTaldeak maila-ematea erregulatzaile eskumenak bila Europar Batasunean.\nTaldeak buru up by Thomas Broggi, Woolf Development sortzailea nor izan esan, Unibertsitatean egingo like "Ikasle eta Airbnb Euskaltzainak egiteko Ubera" izan, orokorra, Broggi espero du prest dauden du blockchain kontzeptua bidez irakasteko tutore nonbait irabazten ezin arteko $50,000 eta $100,000 besterik gabe, beren gaia irakasteko bidez… Proiektuaren azken helburua da lan-aukerak gidaria eta segurtasun akademiko izateko, baita kostu txikiko ikasleei alternatiba gisa. "\nblockchain teknologia erabiliz By, Unibertsitatean egingo kontratuak smart dagoela zuzenduta daude hezkuntza gardenagoa eta demokratikoagoa egiteko exekutatzen.\naurreko Post:blockchain News 14.06.2018\nNext Post:blockchain News 16.06.2018\nWiley Bramlette dio:\nJune 24, 2018 tan 6:51 ARRATSALDEKO\nuztailean 18, 2018 tan 12:36 AM\niraila 5, 2018 tan 5:39 ARRATSALDEKO


Euskal enpresek 100 milioi euro lortu ahal izango dituzte beren proiektu teknologikoetarako - SPRI\nSPRI » Berrikuntza » Euskal enpresek 100 milioi euro lortu ahal izango dituzte beren proiektu teknologikoetarako\nEuskal enpresek 100 milioi euro lortu ahal izango dituzte beren proiektu teknologikoetarako\nSPRIk, CDTIk eta IK4 Research Alliance-k antolatutako jardunaldi batean aztergai izan dute nolakoa izango den maiatzean irekiko diren “Cien” eta “Interconnecta” programen hurrengo deialdia. Maier eta Danobat euskal konpainiek laguntza horiekin lortu dituzten arrakastak azaldu dituzte.\nEuskal enpresek aukera dute 100 milioi euroko laguntzak lortzeko beren proiektu teknologikoetarako. CDTI Estatuko Agentziak, IK4 Research Alliance zentro teknologikoak eta SPRI Taldeak (enpresa garapenerako euskal agentziak) IK4-Cidetek zentroaren egoitzan (Gipuzkoako Teknologi Parkean) antolatuko jardunaldi batean ezagutzera eman da Cien eta Interconnecta programen hurrengo deialdia.\n“Cien” programa enpresa partzuergoei zuzenduta dago eta helburutzat du konpainien arteko lankidetza bilatzea eta trakzio-indarra egitea ETEentzat. “Etorkizuneko teknologien arloko proiektu handiak dira, nazioarteko proiekzioa dutenak”, esan du CDTI-Garapen eta Berrikuntzako Estatuko Agentziako José María Pérezek.\n“Cien” programaren iazko deialdira 86 milioiko 23 proposamen onartu ziren\n“Cien” programaren iazko deialdira 279 milioi euroko 30 eskaera eta 7-8 parte-hartzailez osatutako partzuergoak aurkeztu ziren. Guztira, 192 enpresa aurkeztu ziren, horietatik %45 enpresa handiak. “186 milioiko 23 proposamen onartu ziren, eta CDTIk 140 bat milioi euroko laguntzak banatu zituen”, esan du.\n“2016rako aurrekontua“, gehitu du Pérezek, “100 milioi eurokoa izango da”, eta “asmoa da deialdia maiatzean zabaltzea”. 7-20 milioi euroko proiektuei zuzentzen zaie, “3-8 enpresaz osatutako partzuergoen bidez aurkeztuak, eta ez da onartzen interes ekonomikoko talderik”. Aurrekontuaren %75 finantzatzen da, eta %30 ez da itzuli behar. Deialdia ekainaren amaieran itxiko litzateke”.\nJosé María Pérezek orobat azaldu du “Innterconecta” programaren deialdi berria mugatuagoa dela euskal enpresentzat, hamar bat autonomi erkidegori zuzenduta dagoelako eta Euskadi ez dagoelako horien artean. Baina autonomi erkidego horietan fabrikak dituzten euskal konpainiek posible dute parte hartzea eta azpikontratazioaren bidez sartuko lirateke programan. Garapen esperimentaleko proiektuak dira, laguntzatarako 50 milioi euroko aurrekontua dutenak eta %60rainoko diru-laguntzak eskaintzen dituztenak.\n2016ko deialdian lankidetza publiko-pribatua bilatzen da eta hauek dira lehentasunezko gaiak: energia, aldaketa klimatikoa, bioteknologiak, arlo aeroespaziala, informazio gizartea, metalmekanika eta nekazaritza.\nCDTIko Sustapen eta Lankidetza Zuzendaritzako Andrés Zabarak ireki du jardunaldia, esanez Estatuko Agentziak bere bizitzako 39 urte hauetan 12.000 enpresari lagundu diela eta 22.000 milioi euroko laguntzak banatu dituela. Zabarak esan du enpresek handitu egin beharko luketela beren tamaina eta “I+G sistematizatu beharko luketela, gauza puntual bat izan beharrean”.\nJardunaldia bukatzeko, laguntza-programa horien bidez lortutako zenbait arrakasta azaldu dira. Sergio Alaiogoikoak, Maier konpainiako I+G-ko arduradunak, esan du bere enpresako I+G-ko jarduera guztia Gernikako fabrika nagusian egiten dela. Maier-ek automoziorako piezak fabrikatzen ditu, 2.146 langile ditu eta 2015ean 280 milioi euro inguruko salmentak izan zituen.\n“Cien” programan izan duten esperientziari dagokionez, esan du 2014. urtetik hona bi proposamenetan ari direla parte hartzen, “bata inpresio digitalekoa eta bestea nantoteknologikoa, korrosioaren kontrako propietateak dituzten estaldurak lortzeko”. Iaz beste proiektu batean parte hartu zuten, hondakinen proiektu batean, kromatu prozesuko bainuak berreskuratzera bideratua. “I+G-ko proiektu asko ditugu eta CDTIren programa horiek oso interesgarriak dira”.\nAntton Usozek, Danobat Taldeko Berrikuntzako zuzendariak, esan du horrelako proiektuen bidez lortu dituztela produktu asko. Danobatek 269 milioi euro fakturatzen ditu, 1.295 langile ditu eta “fakturazioaren %9,3” bideratzen du I+G-ra.\nAzaldu du Danobat lanean ari dela une honetan 18 milioi euroko inbertsioko “Cien” proiektu batean bere makinak digitalizatzeko, “informazioa uneoro jaso eta bidali dezaten, iphone baten antzera”. Dagoeneko monitorizatzen ari gara balizko akatsak detektatzen dituzten makinak”. Usozek esan du 8,8 milioiko proiektu bat onartzea lortu zutela eta CDTIk 6,6 milioi euro eman zizkiela, horietatik bi ez-itzulgarriak. “Helburuak beteko ditugu, baina ahal badugu arinago merkaturatuko dugu”.


Nun sartuko gare? - - Goiena.eus\nNun sartuko gare?\nOier Aranzabal 2015-11-06 10:56\nIritsi da momentu bat non albistegiak ikustea gero eta gogorragoa den.\nGerrak, gosea, hilketak, migrazio arazoak… gero eta ugariagoak dira, eta honek ez dauka itxura onik. Siriako egoera sinestezina da, denak denen aurka... Munduko handiak elkarren aurka euren herria ez den baten, aurrerago Korean, Vietnamen, Afganistanen… gertatu zen bezala, baina oraingoan partaide gehiagorekin. Munduko toki askotan daude arazoak, baina oraingoan gure etxeko atean dira. Baliabide naturalak gero eta preziatuagoak dira, eta etorkizunean hauen kontrolak gerrak eragingo dituela dirudi.\nEta gero eta migratzaile gehiago iristen dira gurera, egoera politiko edo ekonomiko gogorretatik datoz eta gure eginbeharra da, nire ustetan, eurei ongietorria ematea eta gure gizartean ahal eta hobeen integratzea. Gogoratu gure arbasoak duela oso gutxi arte munduan zehar ibili izan zirela bizitza aurrera ateratzeko.\nGero eta gehiago gara munduan, 230.000 pertsona gehiago egunero. Hau da, lau egunero, munduan dauden euskal hiztun adina pertsona gehitzen dira Lurra planetara! Ikaragarria… (Ikusi al duzue HOME dokumentala? Saiatu Youtuben; atsegin dut bukaeran planteatzen duen ikuspegi erdi positiboa).\nBiologiako teorema batek dio edozein ekosistema orekara iristen dela; noiz eta nola iritsiko gara orekara gizakiok? Nolakoa izango da mundua hemendik urte gutxira? Eta nola egokituko da gure hizkuntza egoera berrira?


"Tabakoa" (Iokin Elortza) - etakitto.eus\n“Tabakoa” (Iokin Elortza)\nOhikoa izaten da urte berriarekin egiten diren proposamenen artean tabakoa uztearena egotea. Urtero. Baina, aurten, proposamen hori aukera handi batekin elkartzen da. Osakidetzak, lehen aldiz, tabakoa lagatzeko lehenengo botika finantzatuko du, Champix izenekoa.\nNafarroan azken bi urtetan finantzatuta egon ondoren, eta izan dituen emaitza onak ikusita, Osakidetzak eta Estatuko Osasun Ministeritzak neurri berdina hartzea erabaki dute. Eta ez da botika merkea (kaxa bakoitzak 100 eurotik gora balio du), baina dituen onurak, eta erretzaileek garatzen dituzten osasun arazo eta gastuekin alderatuta, neurria ez da garestia, oso merkea da.\nChampix-aren printzipio aktiboa Vareniclina da. Honek, alde batetik, erretzeko gogoa eta abstinentzia sindromea arintzen ditu, nikotinak erabiltzen dituen errezeptore berdinetan itsatzen da-eta; eta, bestetik, tabakoak erretzaileetan sortzen dituen plazer sentsazioak eragozten ditu, nikotinarekin bat egin eta normalean erretzaileek erretzerakoan plazerra sortzeko burmuinean askatzen duten dopamina blokeatzen duelako.\nAzken batean, aurten ez dago tabakoa ez lagatzeko arrazoirik, botika honen emaitzak oso onak dira, eta norberak gogo pixka bat jarrita helburua eskura dago. Bitartean, urte berri on (nahiz eta oraindik asko falta) eta osasuna!\n« Boliviako estatu kolpearen aurrean erakunde adierazpen proposamena aurkeztu du Bilduk Jon Osa, igerilaria: “AEBn txikitatik bultzatzen dituzte umeak kirola egitera” »


“Egunero pairatzen dugun biolentzia” eta Basauriko erasoa salatu dira | Mondraberri Arrasateko Ataria\nHasiera Albisteak “Egunero pairatzen dugun biolentzia” eta Basauriko erasoa salatu dira\n“Egunero pairatzen dugun biolentzia” eta Basauriko erasoa salatu dira\nLGTBQ+ kolektiboak azaldu du indarkeria hori “komentarioetan, ñabardura txikietan, barreetan,…” botatzen dela, besteak beste. Gaitzetsi dute instituzioek “Hezkuntzan adibidez ahaleginik ez egitea”. Ekainaren 28a aurki izango da.\nPertsona bati jipoia eman zion, irainak bota zizkion,… 13 gizakumeko talde batek zapatuan Basaurin. Gaur arratsaldean Arrasaten, eta Euskal Herriko beste hainbat udalerritan, eraso homofoboa salatu da eta elkartasuna adierazi zaio biktimari.\nHerriko plazako bilkurak azaldu du “nazkatuta gaudela” era ezberdinetako eraso homofoboetaz. Izan ere, “homofobia oso barneratuta dago gizarte honetan”.\nHonen ondorioz, homofobiak “herri honetatik jende asko bota” du, beraien “sexualitatea bizitzeko aukerarik eman ez” baitie.\nAdibidez “bullying kasuak oso ohikoak dira, eta urtero nerabe askok euren buruaz beste egiten dute”, ez zaielako “bizitzen uzten”.\nHalaber, gazte askok “ez dute planteatzen euren seme-alabak hetero ez izatea. Hori ere biolentzia da, etxean jasoa, nahita ez bada ere”.\nEkainean gaude eta beraz “harrotasunaren hilabetean gaudela diote, eta guretzat ekainaren 28a, ospakizun eguna izateaz gain, aldarrikapen eta borrokarako eguna ere bada”.\n“Aurten taldetxo bat antolaketan gabiltza eta ekitaldiak izango dira. Hortaz, adi izan eta zuen presentzia eskertuko dugu”.\n“Mezu asko iritsi zaizkigu instituzioetatik, enpresetatik,… denek hartu dute koloreetako bandera”, baina enpresa horiek “dira esplotatzaileenak, eta instituzio hauek dira ekitaldi handietarako dirua jartzen dutenak baina gero Hezkuntzan adibidez ez dute inongo ahaleginik egiten egoera aldatzeko”.\nEkitaldiari amaiera eman zaio “gora zapalduen borroka eta gora gu!” aldarrikatuz, txalo beroen artean.


Enkarguz | BBK\nBBK 23 urtarrila, 2020\n“Enkarguz” proiektuen helburu Nagusia kanta baten sorkuntza modu didaktiko batean azaltzea da. Kolorea, tonua… lore hostoak bailiran, publikoaren parte hartze ezinbestekoarekin orriulduko ditugu, unean uneko gaiari helduz, ezkutaturik bizi den abestia azaleratzeko.\nSaio bakiotzaren iraupena ordu eta erdikoa izango da BBK Salan.\nSaioak otsailaren 10, 11, 12, 13 eta 14an izango dira. Xabier Zabala, Andoni Egañar eta Alberto de Abajoren eskutik, Bizkaiko ikastetxeei zuzendutako “Enkarguz” ekitaldian parte hartzeko eskaera epea zabalduko da, urtarrilaren 21etik otsailaren 5era BBK eskaera egiteko aukera izango duzuelarik.\nESKAERAK EGITEKO ESTEKA


CAST - Delituak aztertzeko software librea - Geofumadak\nUztaila, 2015 Geospatial - GIS, lehenengo inpresioa\nGertakarien eta krimenaren joeren espazio-ereduak hautematea gai da edozein estatu edo tokiko gobernuentzat.\nCAST software librea da, Space-Time Crime Analytics-en inizialak. 2013-en abian jarri zen analisi aktuarialaren irtenbide irekiko gisa, espazio-ereduak eta joera algoritmoak delitu estatistikoen kudeaketan.\nCAST Python-en eta C ++-en garatutako bezero aplikazioa da, Windos, Mac eta Linux-en funtzionatzen duena, GeoDA Center-ek baino gutxiagok garatua, analisi espazial eta konputazionaleko hainbat aplikazio garatu dituena. Zentro honek Illinoiseko Unibertsitateko Geografia Zientzien eta Hiri Plangintzako Eskolako zuzendariak sortu zuen laborategia du.\nCASTen kasuan, Justizia Institutu Nazionalaren eta Estatu Batuetako Justizia Saileko Justizia Programen Bulegoaren sari baten bidez sustatu zen. Algoritmoak garatzeko metodologia Arizona State University-rekin landu zen.\nMaila puntu Aplikazioa SHP fitxategiak onartzen ditu, gertakariak ohi eta analisi espaziala bidez datak, zer poligono mapetan auzo, bloke edo auzo gisa eskatzen da joera sortzen.\nEmaitzak grafikoki desberdinak izan daitezke, desbideratze estatistikoetatik datozen mapa tematikoak, mapak eta egutegiaren mapak ere.\nBeharbada, aplikazioaren gauzarik erakargarriena da joera aztertzeko eta materian oinarritutako txostenak egiteko dagoeneko definitutako funtzio espezializatuak dituela. Adibidez, joera bat normaliza daiteke biztanleriaren datuak gurutzatuz segmentuetan gertatutako indarkeriazko gertakarien kopurua adierazteko, adibidez, ehun mila biztanleko heriotza kopuruaren kasua. Ondoren, analisi tenporala egiteko aukera ematen du, grafikoen bidez zehazteko hazkundea, beherakada eta azterketa kasu zehatzak bai taulan bai espazioan. Era berean, egutegiko pertsonalizazioak egun jakin batzuen arteko azterketa egin dezake, hala nola, oporrak edo asteburuetan gertakariak.\nTresnarekin jolastu behar duzu, mapa animatuak sor ditzakezu denbora-eskalan, eta horrekin zehaztu daiteke non zabalduko den delitu-lekua joerak jarraitzen badira. Jakina, interesgarria izan behar da hartutako segurtasun neurrietako datu berriak aplikatzea, izan duen eragina ikusteko. Hiriguneetan oso erabilgarria den zerbait, gaur egun antolatutako krimenaren eta koadrilen eraginaren testuinguruarekin, ziur asko elkarri lotuta dauden kluster gisa antzeman daitezkeenak. Sistema horretarako diseinatuta dagoenez, segurtasun kudeaketa eta indarkeria prebenitzeko ereduetara egokitzen da, hala nola, koadranteen, sektoreen edo barrutien kudeaketara.\nBukatzeko, aplikazio baliotsua. Beste bat kode irekiko ereduaren arabera, hedapen babesleak nahi ditugu, kontuan hartu gabe gobernuek segurtasunean inbertitzen dutena hain funtzionalitate ez espezializatuetarako.\nCAST deskargatu daiteke esteka honetan. Bera ere Erabiltzailearen eskuliburua.\naurreko Post«Aurrekoa Bide Teknologien Ingeniaritza Espainian eta Ingeniaritza Zibila Txinan 4 urte besterik ez\nNext Post Topografia tradizionaleko vrs. LiDAR. Zehaztasuna, denbora eta kostuak.Hurrengo »\n3 erantzun "CAST - Delitua aztertzeko software librea"\nLuis Diaz dio:\nBikain ekimen horiek estatistika aplikatu fenomeno kriminal eta, gvSIG ere Une Castellon Espainian aplikatzen da gvSIG Crimen izeneko konponbide bat aurkezten, edonork artikulu hau beste ekimen jakitun you erabilera askoz arloko larri honen irakurketa bada arlo honetan ikertzen ditugunenak. Ikerketa mota horiei buruzko Aurrekariak kudeatzeko.\nSaiatu esteka hau\nBadirudi deskargaren estekak behera egiten duela, oraindik ez dago publikoki eskuragarri?


Gure elkarteak erromeria batekin ospatuko du Euskararen Eguna Basurtun - Apnabi\n04/12/2019 04/12/2019 Berriak, Eguneko Arreta, Hezkuntza\nAutismoaren Espektroko Nahasteak (AEN) dituzten ehun lagun baino gehiagok (APNABIko eguneko arreta zentroetako erabiltzaileak eta erakunde bereko Aldamiz Ikastetxeko ikasleak) parte hartu dute gaur Euskararen Nazioarteko egunaren karietara Basurtun antolatu den erromerian. Erromeriako parte hartzaileek ondoan izan dituzte Auritz musika taldeko Mikel eta Gorka Bizar, biak hala biak musikariak eta APNABIko profesionalak.\nEuskal kantu-bilduma zabal batekin girotu dute jaia, gainera, hamaiketako oparoa ere izan da, eta baita ere euskararen inguruko jolasak eta jarduera parte-hartzaileak, zeintzuen helburua baita autismoari ikusgarritasuna ematea gizartean eta AENdun pertsonen gizarteratzea sustatzea.\nHaurren minbiziaren aurkako elkartasun kanpaina\nEuskararen Eguneko ospakizunekin batera, APNABIk bat egin du EiTB Maratoia elkartasun kanpainarekin, zeinaren helburua baita haurren minbiziaren aurka borrokatzea. Horretarako, 50etik gora ahots mistoz osatutako talde batek “Lau Teilatu” kantu ezagunaren bertsio onena sortzeko grabaketan parte hartu du. Hala, bideoklip koral bat sortuko da jasotako interpretazio eta bideo guztiekin. Estilo, profil, adin, instrumentu eta generoen nahasketa bat izango da.\nAPNABI Autismo Bizkaia erreferentziazko elkartea da Autismoaren Espektroko Nahasteen esparruan. Guraso talde baten ekimenez sortu zen duela 40 urte baino gehiago, jabetu baitziren ezinbestekoa zutela nahasmenari aurre egin eta bat egitea beren seme-alabentzat etorkizun hobea elkarrekin eraikitzeko.\nGaur egun 1.200 familia eta 250 profesional baino gehiago biltzen dira APNABIra. Hasierako espiritu hari jarraiki, eta erakundeen nahiz bestelako eragile batzuen laguntzarekin, hainbat baliabide eskaintzen dituzte arreta goiztiarrerako, hezkuntzarako, eguneko arretarako, etxebizitzetarako, aisialdirako eta enplegu lagundurako, helburu honekin: behar bezala erantzutea kolektiboaren premiei.


Big Band taldearen eskutik, askotariko doinuak Udazabal jaialdiaren irekieran - Arrasate - Goiena.eus\nBig Band taldearen eskutik, askotariko doinuak Udazabal jaialdiaren irekieran\nAne Elordi 2014-07-04 10:48\nArrasate Musikaleko Big Bandek emango dio hasiera aurtengo Udazabal jaialdiari, Monterron parkean, 22:30ean. Seigarren edizioak askotariko diziplinak eskainiko ditu, eta uztaileko asteburuetan eskaintza kulturala bermatuko da. Dantza, zirkoa, poesia eta musika emanaldiez gozatzeko aukera izango da herriko zenbait tokitan. Aurten, aldiz, zinema eskaintzarik ez da egongo.\nJon Zabal magoa bigarrenez izango da Arrasateko Seber Altube plazan, uztailaren 11n, ilusionismo ikuskizun interaktiboa eskainiko du; bertaratutakoak intrigazko giro misteriotsu baten murgilaraziko ditu magoak.\nBi egun geroago, uztailaren 13an, zirkoak hartuko du Arrasate. The Funes Troup taldeak umorezko ikuskizuna egingo du Sebero Altube plazan. Hiru pertsonaiak karabana batean gerturatuko dira, euren kezka eta nahiak ikus-entzuleekin partekatzeko. Herritarrek dibertsioa bermatuta izango dute protagonisten dantza, akrobazia eta trebetasun harrigarriarekin. Diziplina bereko beste ikuskizun bat izango da, uztailaren 20an, Altube plazan 22:00etan. Malas Compañias taldeak Txatarra ikuskizuna antzeztuko du, zirkoa eta antzerkia bateratuta.\nBerrikuntza eta eskaintza bereziena Rafael Lechowski rap abeslariaren eskutik dator. Izan ere, askotariko estilo eta diziplinak bateratzen dituen artista da. Rap munduan sortzailea eta berritzailea izan da. Egun, aldiz, poesia musikatua lantzen dihardu. Monterron parkean egingo duen emanaldian, jazz laukote batek lagunduta, bere poesiak irakurriko ditu herritarrentzat.\nUdazabalen dantzaren presentzia bermatu nahi izan dute. Dantza ikuskizun bi izango dira. Batetik, uztailaren 25ean, Warszawianka talde poloniarrak folklore ikuskizuna eskainiko du. Varsoviako Unibertsitateko taldeak herrialdeko dantza tradizionalen ale bat erakutsiko du. Bestalde, Kukai dantza taldeak Gelajauziak ikuskizuna aurkeztuko du, Nestor Basterretxearen Akelarre eskulturaren inguruan eraikitakoa.\nIkasturteko azken saioak\n23 musikariz osatutako taldeak askotariko doinuak eskainiko ditu, artean, swing, latin, bossa eta funk doinuak. Kontzertu animatua izango dela adierazi du Zigor Martinez zuzendariak, askotariko doinuak joko dituzte eta abesti ezagunak ere, besteak beste, Cantaloupe island, Camaleon eta Gonna fly now.\nAstelehenean, uztailaren 7an, Aramaion arituko dira Arrasate Musikaleko musikari aramaioarrak. Herriko jaiak direla eta, Kultur etxean eskainiko dute kontzertua, 19:00etan. Ikasturteko azken kontzertua Lantziegon, Errioxan, eskainiko dute, uztailaren 12an, 13:00etan.\nKarmelo Alberdi Kultura Teknikaria: "Proposamen potenteena, Lechowskirena"\nAlberdik itxura ona hartzen dio aurtengo programari, aurrekontua murriztu den arren, eskaintza zabala mantentzea lortu dute.\nMaila handiko artistak etorriko dira aurten.\nBai, proposamen potenteena Rafael Lechowskiren ikuskizuna da, poesia eta jazza bateratua. Liburuak argitaratu ditu eta sariak jaso ere. Berrikuntza honek askotariko publikoa erakar dezake.\nEuskal taldeak bultzatzen saiatzen zarete, ezta?\nBai, hala da. Aurten gehienak euskaldunak dira, eta maila handikoak, artean, Kukai dantza taldea. Egun Euskal Herrian, dantza tradizionala eta garaikidea bateratzen duen talderik indartsuena da, eta ikuskizun berria aurkeztuko du